tripathysagar/odia_wiki huggingface dataset:
ଆଷାଢ଼ ଶୁକ୍ଳପକ୍ଷ ଦଶମୀ ବା ବାହୁଡ଼ା ଦଶମୀ ଦିନ ଶ୍ରୀଜଗନ୍ନାଥ ମହାପ୍ରଭୁ ରଥରେ ଗୁଣ୍ଡିଚା ଘରୁ ବଡ଼ ଦେଉଳକୁ ଫେରନ୍ତି, ଏହି ଫେରନ୍ତା ଯାତ୍ରାକୁ ବାହୁଡ଼ା ଯାତ୍ରା କୁହାଯାଏ । ଶ୍ରୀବିଗ୍ରହମାନଙ୍କର ଫେରନ୍ତା ରଥଯାତ୍ରାକୁ ବାହୁଡା଼ ବା ଦକ୍ଷିଣାଭିମୁଖୀ ଯାତ୍ରା ମଧ୍ୟ କୁହାଯାଏ। ସ୍କନ୍ଧ ପୁରାଣର ଉତ୍କଳ ଖଣ୍ଡରେ ଉଲ୍ଲେଖ ଅଛି - ନବମ୍ୟା ବାସୟେଦ୍ଦେବାନ୍ ତେଷୁ ପ୍ରାତଃ ସମୃଦ୍ଧିମତ୍ । ଦକ୍ଷିଣାଭିମୁଖୀ ଯାତ୍ରା ବିଷ୍ଣୋରେଷା ସୁଦୁର୍ଲଭା  ଅର୍ଥାତ ନବମ ଦିବସରେ ଦେବତାମାନଙ୍କୁ ରଥରେ ଅଧିଷ୍ଠିତ କରାଇବେ। ଉକ୍ତ ଦିନ ପ୍ରାତଃ କାଳ ଅତ୍ୟନ୍ତ ସମୃଦ୍ଧିବାନ୍ । ସେଦିନ ବିଷ୍ଣୁଙ୍କର ପାଲିତ ଦକ୍ଷିଣାମୁଖୀ ଯାତ୍ରା ଅତ୍ୟନ୍ତ ଦୁର୍ଲଭ । ବାହୁଡ଼ା ଯାତ୍ରା ପୂର୍ବରୁ ଅଷ୍ଟମୀ ଦିନ ଶରଧାବାଲିଠାରେ ରଖାଯାଇଥିବା ତିନୋଟି ଯାକ ରଥକୁ ଦକ୍ଷିଣମୋଡ଼ କରାଯାଇ ଗୁଣ୍ଡିଚା ମନ୍ଦିରର ନାକଚଣା ଦ୍ୱାର ସମ୍ମୁଖରେ ରଖାଯାଇଥାଏ । ନନ୍ଦିଘୋଷ ରଥ ଶ୍ରୀନଅର ସମ୍ମୁଖରେ ପହଞ୍ଚିବା ପରେ ସେଠାରେ ପାରମ୍ପରିକ ରୀତିମତେ ଲକ୍ଷ୍ମୀ-ନାରାୟଣ ଭେଟ କରାଯାଇଥାଏ । ସମ୍ପୂର୍ଣ୍ଣ ଯାତ୍ରାକୁ ତିନୋଟି ଅଙ୍ଗ ରୂପେ ଧରାଯାଇଛି। ଏଥିମଧ୍ୟରୁ ରଥଯାତ୍ରା ଗୋଟିଏ ଅଙ୍ଗ, ଗୁଣ୍ଡିଚା ମଣ୍ଡପରେ ବାସ ଦ୍ୱିତୀୟ ଅଙ୍ଗ ଏବଂ ବାହୁଡା଼ ୟାତ୍ରା ପୂର୍ବକ ଶ୍ରୀମନ୍ଦିରକୁ ବାହୁଡା଼ ବିଜେ ପର୍ଯ୍ୟନ୍ତ ତୃତୀୟ ଅଙ୍ଗ । ଶାସ୍ତ୍ରୀୟ ବର୍ଣ୍ଣନାନୁସାରେ ରଥଯାତ୍ରା ସମୟରେ ପ୍ରଭୁମାନେ ଉତ୍ତରାଭିମୁଖି ହୋଇ ଯାତ୍ରା କରୁଥିବା ସମୟରେ ସେମାନଙ୍କୁ ଦର୍ଶନ କଲେ ଯେଉଁ ଫଳ ମିଳେ, ବାହୁଡା଼ ଯାତ୍ରାରେ ଦକ୍ଷିଣାଭିମୁଖ ହୋଇ ଯାତ୍ରା କରୁଥିବା ବେଳେ ଠାକୁରମାନଙ୍କୁ ଦର୍ଶନ କଲେ ଠିକ୍ ସେହିପରି ଫଳ ମିଳିଥାଏ। ଏପରିକି ଭକ୍ତମାନେ ଏହି ଦୁର୍ଲଭ ଦର୍ଶନରେ ଅଶ୍ୱମେଧ ଯଜ୍ଞର ଫଳ ଲାଭ କରି ଅନ୍ତକାଳରେ ବୈକୁଣ୍ଠ ପ୍ରାପ୍ତି ହୋଇଥାନ୍ତି ବୋଲି ବିଶ୍ୱାସ କରାଯାଏ ।
ମାଙ୍ଗୋ ଭାରତୀୟ ରାଜ୍ୟ ଝାରଖଣ୍ଡର ଜାମସେଦପୁର ସହରର ସହରତଳିରେ ଥିବା ଏକ ସହରାଞ୍ଚଳ । ଏହା ସୁବର୍ଣ୍ଣ ରେଖା ନଦୀର ଅନ୍ୟ ପାଟରେ ରହିଛି । ଏହା ଏକ କ୍ରମବର୍ଦ୍ଧିସ୍ତୁ ଅଞ୍ଚଳ ଓ ଏଠାରେ ବାସଗୃହ ସଂଖ୍ୟା ବହୁ ପରିମାଣରେ ବଢ଼ି ଚାଲିଛି । ବୃହତ ସହରର ବ୍ୟାଖ୍ୟା ଅନୁସାରେ ଜନସଂଖ୍ୟା ରହିବାରୁ ଏହାକୁ ଏକ ସ୍ୱତନ୍ତ୍ର ମହାନଗର କୁହାଯାଇପାରେ । ଏହାର ପ୍ରଶାସନ ଏକ ବିଜ୍ଞପ୍ତି ଅଞ୍ଚଳ ଭାବରେ ରହିଛି । ଏଠାରେ ମେଡିକାଲ ସୁବିଧା ପର୍ଯ୍ୟାପ୍ତ ଭାବରେ ରହିଛି ଓ ଦୁଇଟି ବେସରକାରୀ ଇଂଜିନିଯରିଂ କଲେଜ ମଧ୍ୟ ରହିଛି । ଏଠାରେ 2011 ମସିହା ଜନଗଣନା ଅନୁସାରେ ଲୋକସଂଖ୍ୟା 316,874ଥିଲା । ଏହା ମଧ୍ୟରୁ ପୁରୁଷ ସଂଖ୍ୟା 53 %ଥିବା ସ୍ଥଳେ ମହିଳା ସଂଖ୍ୟା 47%ଥିଲା । ଏଠାରେ ସାକ୍ଷ୍ୟରତା ହାର 86.62% ରହିଥିଲା , ଯାହା ଜାତୀୟ ହାରଠାରୁ ଅଧିକ । ଏଠାରେ ପୁରୁଷ ସାକ୍ଷ୍ୟରତା ହାର 91.56% ଥିବା ବେଳେ ମହିଳା ସାକ୍ଷ୍ୟରତା ହାର 81.29% ଥିଲା । 6 ବର୍ଷରୁ କମ ସଂଖ୍ୟା 12% ଥିଲା । ଯାତାୟତ ଏଠାରୁ ଜାମସେଦପୁରକୁ ବସ ସେବା ବହୁଳ ଭାବରେ ରହିଛି ଓ ଟାଟାନଗର ଜଙ୍କସନ ଏହାର ନିକଟବର୍ତି ରେଳ ଷ୍ଟେସନ ।
ହରିବନ୍ଧୁ ବେବର୍ତ୍ତା ଊନବିଂଶ ଶତାବ୍ଦୀର ଜଣେ ପ୍ରସିଦ୍ଧ କବି । ସେ ପାରମ୍ପରିକ ଓଡ଼ିଶୀ ସଙ୍ଗୀତ ଓ ସାହିତ୍ୟ ଅନୁକରଣରେ ଅନେକ ଚଉପଦୀ ରଚନା କରିଛନ୍ତି । ହରିବନ୍ଧୁଙ୍କ ରଚନା ମଧ୍ୟରୁ ଅଳ୍ପ କେତେକ ମାତ୍ର ଥରେ ପ୍ରକାଶିତ ହୋଇଛି ଏବଂ ଅଧିକାଂଶ ରଚନା ଏଯାବତ ଅପ୍ରକାଶିତ ହୋଇ ରହିଛି । ଜୀବନୀ ହରିବନ୍ଧୁଙ୍କ ଜନ୍ମ ପାରଳାଖେମୁଣ୍ଡିର କରଣ ସାହିରେ ହୋଇଥିଲା । ତାଙ୍କର ପିତା ବୈଦ୍ୟବିତ୍ କୂର୍ମନାଥ ବେବର୍ତ୍ତା ଓ ମାତା ସୁବର୍ଣ୍ଣଦେବୀ ଥିଲେ । ସେ ସୁବର୍ଣ୍ଣଦେବୀଙ୍କ ଚତୁର୍ଥ ଓ ସର୍ବ କନିଷ୍ଠ ସନ୍ତାନ ଥିଲେ । କୂର୍ମନାଥ ଗୋପାଳକୃଷ୍ଣଙ୍କ ପିତା ବନବାସୀ ପଟ୍ଟନାୟକଙ୍କ ସଙ୍ଗାତ ଥିଲେ । କବିଙ୍କ ପିତାମହଙ୍କ ନାମ ମଧ୍ୟ ହରିବନ୍ଧୁ । ନିଜ ପାଣ୍ଡିତ୍ୟ ଯୋଗୁଁ ସେ ଗଜପତି ଜଗନ୍ନାଥ ଦେବଙ୍କର ଛାମୁରେ ବେବର୍ତ୍ତା ଉପାଧି ପାଇଥିଲେ ଓ ନିଜ କୌଳିକ ଉପାଧି ପରିତ୍ୟାଗ କରିଥିଲେ । ରଜାଙ୍କଠାରୁ ସେ ଅନକଣ୍ଡା ଗ୍ରାମ ଜାଗିରି ପାଇଥିଲେ । ତାଙ୍କ ପୁତ୍ର କୂର୍ମନାଥ ବୈଦ୍ୟ ଭାବେ ବିଖ୍ୟାତ ଥିଲେ କିନ୍ତୁ ଜାଗିରି ପ୍ରତି ଦୃଷ୍ଟି ନ ଦେବାରୁ ଶେଷରେ ତହିଁରୁ ଉଚ୍ଛେଦ ହେଲେ । ହରିବନ୍ଧୁଙ୍କ ପୂର୍ବପୁରୁଷ ପୁରୁଷୋତ୍ତମ ଦେବଙ୍କ ଅମଳରେ ଗଜପତି ମହାରାଜଙ୍କ ଗହଣରେ ଦକ୍ଷିଣକୁ ଆସି ପାରଳାଖେମୁଣ୍ଡିରେ ବସତି ସ୍ଥାପନ କରିଥିଲେ । ହରିବନ୍ଧୁ ଛୋଟବେଳୁଁ ଅନାଥ ହୋଇ ବିଧବା ବଡ଼ ଭଉଣୀ ରାଧିକାଙ୍କଦ୍ୱାରା ପ୍ରତିପାଳିତ ହେଲେ । ତାଙ୍କଠାରେ ଆର୍ଥିକ ସ୍ୱଚ୍ଛଳତା ନ ଥିଲା । ହରିବନ୍ଧୁ ପାଠପଢ଼ାରେ ପାରଙ୍ଗମ ଥିଲେ ଓ ତାଙ୍କ ଅକ୍ଷର ଭାରି ସୁନ୍ଦର ଥିଲା । ବହୁମୂଲ୍ୟ କାଗଜ ଓ ତାଳପତ୍ରରେ ଲେଖିବାରେ ସେ କୃତିତ୍ୱ ଅର୍ଜନ କରିଥିଲେ । ପରେ ପରେ ସାହିତ୍ୟ, ଗଣିତ, ସଙ୍ଗୀତ ଓ ଜ୍ୟୋତିଷ ବିଦ୍ୟାରେ ତାଙ୍କର ଦକ୍ଷତା ଥିଲା । ସେ ମାତୃଭାଷା ଓଡ଼ିଆ ଛଡ଼ା ସେ ତେଲୁଗୁ ଓ ସଂସ୍କୃତ ମଧ୍ୟ ଜାଣିଥିଲେ । ସେ ଦକ୍ଷ ବୀଣା ବାଦକ ଓ ଗାୟକ ଥିଲେ ଏବଂ ଓଡ଼ିଶୀ ଓ କର୍ଣ୍ଣାଟକୀ ସଙ୍ଗୀତ ଶିକ୍ଷା କରିଥିଲେ । ଗୋପାଳକୃଷ୍ଣ ଓ ହରିବନ୍ଧୁ ହରିବନ୍ଧୁ ଗୋପାଳକୃଷ୍ଣଙ୍କ ଅନୁଚର ଥିଲେ । ଗୋପାଳକୃଷ୍ଣ ତାଙ୍କୁ ଥଟ୍ଟାରେ ସମୁଦ୍ରପେଟା ଡାକୁଥିଲେ ଓ ତାଙ୍କୁ କେହି ଗୀତ ମାଗିଲେ ହରିବନ୍ଧୁଙ୍କଠୁଁ ଆଣିବାକୁ ନିର୍ଦ୍ଦେଶ ଦେଉଥିଲେ । ଗୋପାଳକୃଷ୍ଣଙ୍କ ତିରୋଧାନ ସମୟରେ ହରିବନ୍ଧୁ ୩୬ ବର୍ଷର ଯୁବକ ଥିଲେ । ସାହିତ୍ୟିକ ରଚନା ପାରଳାଖେମୁଣ୍ଡିର ବୟସ୍କ କବି ଗୋପାଳକୃଷ୍ଣ ପଟ୍ଟନାୟକ, ଗୌରହରି ପରିଚ୍ଛା, ରଘୁନାଥ ପରିଚ୍ଛା, ନରସିଂହ ପଟ୍ଟନାୟକ, ଗୌରାଙ୍ଗ ପଟ୍ଟନାୟକ ଆଦିଙ୍କ ସଂସ୍ପର୍ଶରେ ଆସି ହରିବନ୍ଧୁ ନିଜେ କବିତା ରଚନା କରିବା ଆରମ୍ଭ କରିଥିଲେ । ହରିବନ୍ଧୁଙ୍କ କବିତାରେ ପୂର୍ବ କବିମାନଙ୍କ ପ୍ରଭାବ ସ୍ପଷ୍ଟ ଭାବେ ପରିଦୃଷ୍ଟ ହୁଏ । ବିପ୍ରଲମ୍ଭ ଶୃଙ୍ଗାର, ଖଣ୍ଡିତା ଓ କଳହାନ୍ତରିତା ନାୟିକାର ବର୍ଣ୍ଣନା ଇତ୍ୟାଦି ପ୍ରଚଳିତ ବିଷୟରେ ସେ ଚଉପଦୀ ଲେଖିଛନ୍ତି । ପୃଷ୍ଠପୋଷକତା ଅଭାବରୁ ତାଙ୍କର ଅନେକ ରଚନା ଏଯାବତ ଅପ୍ରକାଶିତ ରହିଛି ଓ ଆଦୃତ ହୋଇପାରିନାହିଁ । ଏହାଙ୍କ ରଚନା ପାରଳାଖେମୁଣ୍ଡିସ୍ଥିତ ଗଜପତି ପ୍ରେସ ତରଫରୁ  'ହରିବନ୍ଧୁ ପଦ୍ୟାବଳୀ'  ନାମରେ ପ୍ରକାଶିତ ହୋଇଥିଲା ।
ଆଟାଜାନାଭିର  (ଇଂରାଜୀ ଭାଷାରେ , ଏକ ବିକ୍ରୟ ନାମ ରେୟାଟାଜ) ଏକ ଆଣ୍ଟିରେଟ୍ରୋଭାଇରାଲ ଔଷଧ   ଯାହା ଏଚଆଇଭି/ଏଡସ ରୋଗର ଚିକିତ୍ସା ଓ ପ୍ରତିଷେଧ ନିମନ୍ତେ ବ୍ୟବ‌ହୃତ ହୁଏ  । ଅନ୍ୟାନ୍ୟ ଆଣ୍ଟିରେଟ୍ରୋଭାଇରାଲ ଔଷଧ ସ‌ହିତ ଦେବାକୁ ସୁପାରିସ କରାଯାଏ । ଇଞ୍ଜେକସନ ଛୁଞ୍ଚି ଆଘାରର ପ୍ରତିଷେଧ ନିମନ୍ତେ ଏହା ଦିଆଯାଇପାରେ । ଦିନ‌କୁ ଥରେ ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ମୁଣ୍ଡବଥା, ଅଇ, ଜଣ୍ଡିସ୍, ପେଟ ଯନ୍ତ୍ରଣା, ନିଦ୍ରାହୀନତା ଓ ଜ୍ୱର ଇତ୍ୟାଦି ଲକ୍ଷଣ ଦେଖାଯାଏ । ସାଂଘାତିକ ପ୍ରତିକ୍ରିୟା ମଧ୍ୟରେ ଏରିଥେମା ମଲ୍ଟିଫର୍ମ   ଭଳି ରାସ ଓ ଉଚ୍ଚ ରକ୍ତ ଶର୍କରା   ଇତ୍ୟାଦି ଲକ୍ଷଣ ଦେଖାଯାଏ । ଗର୍ଭାବସ୍ଥାରେ ଏହା ନିରାପଦ ଜଣାଯାଏ । ଏହା ପ୍ରୋଟିଏଜ ଇନହିବିଟର   ବା   ଶ୍ରେଣୀର ଔଷଧ ଓ ଏଚଆଇଭି ପ୍ରୋଟୋଏଜ   ଅବରୋଧ କରି କାମ କରେ । ସନ ୨୦୦୩ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ଆଟାଜାନାଭିର ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏନାହିଁ । ବିକାଶଶୀଳ ଦେଶମାନଙ୍କରେ ଏହାର ମାସିକ ଖର୍ଚ୍ଚ ପ୍ରାୟ ୧୫.୭୨ ଆମେରିକୀୟ ଡଲାର । ସନ ୨୦୧୫ରେ ଯୁକ୍ତରାଷ୍ଟ୍ର ଆମେରିକାରେ ଏହାର ମାସିକ ଖର୍ଚ୍ଚ ପ୍ରାୟ ୨୦୦ ଆମେରିକୀୟ ଡଲାର ।
କଳାକଳେବର ଚଉତିଶା କବି ଭକ୍ତଚରଣ ଦାସଙ୍କ ରଚିତ ଏକ ଚଉତିଶା  ଏହି ଚଉତିଶାରେ କୃଷ୍ଣ ଓ ବଳରାମଙ୍କ ମଥୁରା ଗମନ କାଳୀନ ଦୃଶ୍ୟ ଏବଂ ଗୋପୀମାନଙ୍କର ବିହର ବେଦନା ଏଥିରେ ବର୍ଣ୍ଣନା କରାଯାଇ ଅଛି  ପୁରାତନ ରଚନା ମାନଙ୍କ ମଧ୍ୟରେ ଏହା ଖୁବ ଲୋକପ୍ରିୟ  ଏହି ଚଉତିଶାକୁ ଅଠାରୁ କ୍ଷ ଯାଏଁ ନମିତା ଅଗ୍ରୱାଲ ଗାଇଛନ୍ତି ।
ଜାଭୁର ଜଗଦିଷ‌ପ୍ପା ଶୋଭା  (ଜନ୍ନ ୧୪ ଜାନୁୟାରୀ ୧୯୭୮) ଟ୍ରାକ ଏବଂ ଫିଲ୍ଡ ରନର୍  । ତାଙ୍କ ଜନ୍ନ ସ୍ଥାନ ହେଉଛି କର୍ଣାଟକର ଧାର୍ୱାଡ ନିକଟରେ ଥିବା ପଶୁପତିହାଲରେ । ସେ ଏବେ ସିକନ୍ଦରାବାଦରେ ରାହୁଛନ୍ତି । ଆଫ୍ରୋ - ଏସୀୟନ ଗେମ୍ସର ଆରମ୍ଭରେ ସେ ହେପ୍ଟାଥଲନରେ ଅଂଶ ଗ୍ରହଣ କରି ଜିତିଥିଲେ । ସେ ୨୦୦୪ରେ ୬୨୧୧ ପଏଣ୍ଟ କରି ଜାତୀୟ ରେକର୍ଡ କରିଥିଲେ । ଆଥେନ୍ସରେରେ ୨୦୦୪ ମସିହାରେ ଅଲିମ୍ପିକ୍ସରେ ଭାଗନେଇଥିଲେ । ସେ ୨୦୦୪ ମସିହାରେ ଅର୍ଜୁନ ଆୱାର୍ଡ ପାଇଥିଲେ । ୨୦୦୮ ବେଜିଂ ଅଲିମ୍ପିକ୍ସରେ ସେ ୫୭୪୯ ପଏଣ୍ଟ କରି ୨୮ ନଂ ସ୍ଥାନରେ ରହିଥିଲେ ।
ଗଜପତି ପଦ୍ମନାଭ ନାରାୟଣ ଦେବ  (୧୮୭୨-୧୯୦୪) ପାରଳାଖେମୁଣ୍ଡିର ପୂର୍ବତନ ପାଟଦେଓ (ରାଜ ଭ୍ରାତା) ଥିଲେ  । ସମ୍ବନ୍ଧରେ ମହାରାଜ କୃଷ୍ଣଚନ୍ଦ୍ର ଗଜପତିଙ୍କ ଦାଦା ଥିଲେ । ସେ ଜଣେ ସିଦ୍ଧହସ୍ତ ନାଟ୍ୟକାର ହେବା ସଙ୍ଗେ ସଙ୍ଗେ ଅନେକ ଚଉପଦୀ ଓ ଜଣାଣ ମଧ୍ୟ ରଚନା କରିଥିଲେ । ଓଡ଼ିଆ, ହିନ୍ଦୀ, ଇଂରାଜୀ ଓ ତେଲୁଗୁ ଏହି ଚାରୋଟି ଭାଷାରେ ପାରଙ୍ଗମ ଥିଲେ । ଗୀତ ସ୍ତବକ, ରାଧାଗୋବିନ୍ଦ ଜଣାଣ ନାମକ ଗ୍ରନ୍ଥଗୁଡ଼ିକର ଲେଖକ । ତାଙ୍କରି ଯୋଗୁଁ ପାରଳାର ଗଜପତି ପ୍ରେସ ଓ ପଦ୍ମନାଭ ରଙ୍ଗାଳୟ  (ପରେ ଗୌରଚନ୍ଦ୍ରଙ୍କ ଦେବଙ୍କଦ୍ୱାରା ପଦ୍ମନାଭଙ୍କ ସ୍ମୃତିରେ) ସ୍ଥାପିତ ହୋଇଥିଲା  । ପାରଳାଖେମୁଣ୍ଡିରେ ଓଡ଼ିଶୀ ସଙ୍ଗୀତର ଉନ୍ନତି ପାଇଁ ଏହାଙ୍କର ଅନେକ ଅବଦାନ ରହିଛି । ପଦ୍ମନାଭ ଦେବ ଜଳନ୍ତର ରାଜା ରାମକୃଷ୍ଣ ଛୋଟରାୟଙ୍କ ରଚନା ଅନୁକରଣରେ ନିଜେ ଏକ ପ୍ରହ୍ଲାଦ ନାଟକ ଲେଖିଥିଲେ । ଏହି ଗ୍ରନ୍ଥ ସଙ୍ଗୀତବହୁଳ ଥିବାରୁ ତାକୁ  'ଶ୍ରୀ ସଙ୍ଗୀତ ପ୍ରହ୍ଲାଦ ନାଟକ'  ଭାବେ ନାମିତ କରିଥିଲେ । ପଦ୍ମନାଭଙ୍କ ରଚିତ ତାଳ ସର୍ବସାର ସଙ୍ଗ୍ରହ ବହିର ମୁଖବନ୍ଧରେ ଏହାଙ୍କଦ୍ୱାରା ଲେଖାଯାଇଥିବା ଏକ ମନ୍ତବ୍ୟକୁ କବିଚନ୍ଦ୍ର କାଳୀଚରଣ ପଟ୍ଟନାୟକ ଅନେକ ନିନ୍ଦା କରିଛନ୍ତି ।
ଗୁରୁ ଗୋବିନ୍ଦ ସିଂହ ଷ୍ଟାଡିୟମ , ଭାରତୀୟ ରାଜ୍ୟ ପଞ୍ଜାବର ଜଲନ୍ଧରଠାରେ ଥିବା ଏକ ବହୁମୂଖୀ ବ୍ୟବହାର ଯୋଗ୍ୟ ଷ୍ଟାଡିୟମ । ଏହାର ଦର୍ଶକ ବସିବା କ୍ଷ୍ଶ୍ୟାମତା 22,000 ଓ ଏଠାରେ ଫୁଟବଲ ଟୁର୍ଣାମେଣ୍ଟ ହେଇଥାଏ । . ଇତିହାସ ବିଶେଷ ଭାବରେ ସ୍ଥାନୀୟ ଲୋକଙ୍କ ବ୍ୟବହାରରେ ଆସୁଥିବା ଏହି ଷ୍ଟାଡିୟମରେ ଦୌଡ , ଫୁଟବଲ , କବଡ୍ଡି ଆଦି ଖେଳା ଯାଇଥାଏ । ଏଠାରେ ମିଉଜିକ ଶୋ , ସଭା ମଧ୍ୟ ହେଇଥାଏ । ଷ୍ଟାଡିୟମରେ ରାତ୍ରିକାଳରେ ଖେଳିବା ପାଇଁ ଫ୍ଲୋଡ ଲାଇଟର ବ୍ୟବସ୍ଥା ମଧ୍ୟ ରହିଛି । ଏହାର ଏକ ମାଧ୍ୟମ ଧାରଣର ପାର୍କିଂ ସ୍ଥଳ ମଧ୍ୟ ରହିଛି ।
କଲିକତା ନାଇଟ ରାଇଡ଼ର  (କେକେଆର) ଇଣ୍ଡିଆନ ପ୍ରିମିଅର ଲିଗର ଏକ ପ୍ରମୁଖ ଦଳ  । ଏହି ଦଳକୁ ବଲିଉଡର ବାଦଶାହ ଶାହରୁଖ ଖାନ, ଅଭିନେତ୍ରୀ ଜୁହୀ ଚାୱଲା ଓ ତାଙ୍କ ପତି ଜୟ ମେହେତା କିଣିଥିଲେ । ବର୍ତ୍ତମାନ ଗୌତମ ଗମ୍ଭୀର ଏହି ଦଳର ପ୍ରତିନିଧିତ୍ୱ କରୁଛନ୍ତି ।
ବଙ୍ଗଳାଦେଶ ୱେଷ୍ଟମିନିଷ୍ଟର ଶୈଳୀରେ ଗଢ଼ା ଏକ ଐକିକ ସଂସଦୀୟ ଗଣତନ୍ତ୍ର । ଏହାର ସମ୍ବିଧାନ ଅନୁଯାୟୀ ଏହା ସାର୍ବଜନୀନ ମତାଧିକାର ବିଶିଷ୍ଠ ଗଣତନ୍ତ୍ର । ରାଷ୍ଟ୍ରମୁଖ୍ୟ ହେଉଛନ୍ତି ରାଷ୍ଟ୍ରପତି ଓ ସରକାରଙ୍କ ମୁଖ୍ୟ ହେଉଛନ୍ତି ପ୍ରଧାନମନ୍ତ୍ରୀ, ଯିଏ ରାଷ୍ଟ୍ରପତିଙ୍କଦ୍ୱାରା ପ୍ରତି ପାଞ୍ଚ ବର୍ଷରେ ସରକାର ଗଠନ ପାଇଁ ଆମନ୍ତ୍ରୀତ ହୁଅନ୍ତି। ସଂରଚନା ବଙ୍ଗଳାଦେଶର ସରକାର ୱେଷ୍ଟମିନିଷ୍ଟର ବ୍ୟବସ୍ଥାର ଆଦର୍ଶରେ ଗଠିତ। ଏହାର ମୁଖ୍ୟତଃ କାର୍ଯ୍ୟନିର୍ବାହୀ, ସଂସଦ ଏବଂ ନ୍ୟାୟପାଳିକାକୁ ନେଇ ଗଠିତ। ଯେଉଁଥିରେ ସମସ୍ତ କ୍ଷମତା ପ୍ରଧାନମନ୍ତ୍ରୀ,ଜାତୀୟ ସଂସଦ ଏବଂ ସର୍ବୋଚ୍ଚ ନ୍ୟାୟାଳୟରେ ସମ୍ବିଧାନଦ୍ୱାରା ନ୍ୟସ୍ତ ହୋଇଛି। ଏହା ଏକ ଐକିକ ସଂସଦୀୟ ଗଣତନ୍ତ୍ର ।ସଂସଦୀୟ ନିର୍ବାଚନ ସାର୍ବଜନୀନ ମତାଧିକାର ଭିତ୍ତିରେ ସଙ୍ଗଠିତ ହୁଏ । ରାଷ୍ଟ୍ରମୁଖ୍ୟ ହେଉଛନ୍ତି ରାଷ୍ଟ୍ରପତି ଓ ସରକାରଙ୍କ ମୁଖ୍ୟ ହେଉଛନ୍ତି ପ୍ରଧାନମନ୍ତ୍ରୀ, ଯିଏ ରାଷ୍ଟ୍ରପତିଙ୍କଦ୍ୱାରା ପ୍ରତି ପାଞ୍ଚ ବର୍ଷରେ ସରକାର ଗଠନ ପାଇଁ ଆମନ୍ତ୍ରୀତ ହୁଅନ୍ତି। ରାଷ୍ଟ୍ରମୁଖ୍ୟ ବଙ୍ଗଳାଦେଶର ରାଷ୍ଟ୍ରପତି ହେଉଛନ୍ତି ଆନୁଷ୍ଠାନିକ ମୁଖ୍ୟ । ରାଷ୍ଟ୍ରପତି ସଂସଦଦ୍ୱାରା ନିର୍ବାଚିତ ହୁଅନ୍ତି ଏବଂ ତାଙ୍କର ପାଞ୍ଚ ବର୍ଷ କାର୍ଯ୍ୟକାଳ  ସମ୍ବିଧାନ ଅନୁଯାୟୀ ରାଷ୍ଟ୍ରପତି ପ୍ରଧାନମନ୍ତ୍ରୀଙ୍କ ପରାମର୍ଶରେ କାର୍ଯ୍ୟ କରନ୍ତି। ରାଷ୍ଟ୍ରପତି ହେଉଛନ୍ତି ବଙ୍ଗଳାଦେଶ ସଶସ୍ତ୍ର ବାହିନୀର ସର୍ବୋଚ୍ଚ କମାଣ୍ଡର ଏବଂ ସମସ୍ତ ବିଶ୍ୱବିଦ୍ୟାଳୟର କୁଳପତି। । ସଂସଦଦ୍ୱାରା ଗୃହୀତ ହୋଇଥିବା ବିଲ୍ ରାଷ୍ଟ୍ରପତିଙ୍କ ସ୍ୱାକ୍ଷର ପରେ ଆଇନରେ ପରିଣତ ହୁଏ  କାର୍ଯ୍ୟନିର୍ବାହୀ ଶାଖା ବଙ୍ଗଳାଦେଶର ସରକାରଙ୍କ ମୁଖ୍ୟ ହେଉଛନ୍ତି ପ୍ରଧାନମନ୍ତ୍ରୀ । ପ୍ରଧାନମନ୍ତ୍ରୀଙ୍କ ନେତୃତ୍ୱରେ ଏକ ମନ୍ତ୍ରୀ ମଣ୍ଡଳ କାର୍ଯ୍ୟ କରେ। ସଂସଦୀୟ ସରକାରର କାର୍ଯ୍ୟକାଳ ପାଞ୍ଚ ବର୍ଷ। ପାରମ୍ପାରିକ ସଂସଦୀୟ ବ୍ୟବସ୍ଥାରେ କାର୍ଯ୍ୟନିର୍ବାହୀ ଶାଖାର ସର୍ବୋଚ୍ଚ ନିଷ୍ପତ୍ତି ଗ୍ରହଣକାରୀ ସଂସ୍ଥା ହେଉଛି କ୍ୟାବିନେଟ୍। ବଙ୍ଗଳାଦେଶ ସିଭିଲ ସର୍ଭିସ କ୍ୟାବିନେଟକୁ ସରକାର ଚଳାଇବାରେ ସାହାଯ୍ୟ କରିଥାଏ। କ୍ୟାବିନେଟ ମନ୍ତ୍ରୀମାନେ ସରକାରୀ ବିଭାଗର ମୁଖ୍ୟ , ଯଥା ପ୍ରତିରକ୍ଷା ବିଭାଗ ମନ୍ତ୍ରୀ ପ୍ରତିରକ୍ଷା ବିଭାଗର ମୁଖ୍ୟ  ସମସ୍ତ ମନ୍ତ୍ରୀ ମିଳିତ ଭାବରେ ସମାନ ସ୍ତରରେ କାର୍ଯ୍ୟ କରନ୍ତି ଏବଂ ସମାନ କ୍ଷମତାର ଅଧିକାରି । ବୈଧାନିକ ଶାଖା ଜାତୀୟ ସଂସଦ  (ଜାତୀୟ ସଭା) ହେଉଛି ଏକକ ଗୃହ ସଂସଦ । ଏଥିରେ ୩୫୦ ସଦସ୍ୟ  (ସାଂସଦ) ଅଛନ୍ତି  । ଯେଉଁଥିରେ ବହୁମତଦ୍ୱାରା ନିର୍ବାଚିତ ୩୦୦ ସାଂସଦ ଏବଂ ମହିଳା ସଶକ୍ତିକରଣ ପାଇଁ ସଂରକ୍ଷିତ ଆସନରେ ନିଯୁକ୍ତ ୫୦ ସାଂସଦ ଅଛନ୍ତି। ମହିଳାମାନଙ୍କ ପାଇଁ ସଂରକ୍ଷିତ ଅବଶିଷ୍ଟ ୫୦ ସଦସ୍ୟ , ୩୦୦ ସଦସ୍ୟଙ୍କ ଭୋଟ୍ଦ୍ୱାରା ଆନୁପାତିକ ଆଧାରରେ ପରିବେଷିତ ହୋଇଥାଏ  ଏହି ମହିଳାମାନଙ୍କ ପାଇଁ ସଂରକ୍ଷିତ ଅଷ୍ଟମ ସଂସଦ ସମୟରେ ୩୦ରୁ ୪୫ ଏବଂ ନବମ ସଂସଦ ସମୟରେ ୪୫ରୁ ୫୦କୁ ବୃଦ୍ଧି ପାଇଛି । ବଙ୍ଗଳାଦେଶ ସମ୍ବିଧାନର ଧାରା ୭୦ ଅନୁଯାୟୀ ସାଂସଦମାନେ ସେମାନଙ୍କ ଦଳ ବିରୋଧରେ ଭୋଟ୍ ଦେବାକୁ ବାରଣ । ତଥାପି, ସାଂସଦମାନଙ୍କଦ୍ୱାରା ସ୍ୱାଧୀନ ଭାବେ ପ୍ରସ୍ତାବିତ ଅନେକ ଚିଠାକୁ ଆଇନରେ ପରିଣତ କରାଯାଇଛି  ବାଚସ୍ପତି ଜାତୀୟ ସଂସଦରେ ଅଧ୍ୟକ୍ଷତା କରିଛନ୍ତି। ଜଣେ ଉପ ବାଚସ୍ପତି ମଧ୍ୟ ଅଛନ୍ତି। ଯେତେବେଳେ ଜଣେ ରାଷ୍ଟ୍ରପତି କର୍ତ୍ତବ୍ୟ ସମ୍ପାଦନ କରିବାରେ ଅସମର୍ଥ  (ଯଥା ଅସୁସ୍ଥତା ହେତୁ), ବାଚସ୍ପତି କାର୍ଯ୍ୟକାରୀ ରାଷ୍ଟ୍ରପତି ଭାବରେ କାର୍ଯ୍ୟ କରନ୍ତି ଏବଂ ଉପ ବାଚସ୍ପତି କାର୍ଯ୍ୟକାରୀ ବାଚସ୍ପତି ଭାବରେ କାର୍ଯ୍ୟ କରନ୍ତି । ନ୍ୟାୟପାଳିକା ଶାଖା ବଙ୍ଗଳାଦେଶର ନ୍ୟାୟପାଳିକାର ଶୀର୍ଷରେ ରହିଛି ସର୍ବୋଚ୍ଚ ନ୍ୟାୟାଳୟ ହେଉଛି । ସର୍ବୋଚ୍ଚ ନ୍ୟାୟାଳୟ ତଳେ ପରେ ହାଇକୋର୍ଟ ଏବଂ ଆପିଲ୍ ଡିଭିଜନ୍। ନ୍ୟାୟପାଳିକାର ମୁଖ୍ୟ ହେଉଛନ୍ତି ବଙ୍ଗଳାଦେଶର ପ୍ରଧାନ ବିଚାରପତି। ନ୍ୟାୟିକ ସମୀକ୍ଷାରେ ଅଦାଲତର ବ୍ୟାପକ ଅଧିକାର ରହିଛି ଏବଂ ନ୍ୟାୟିକ ଉଦାହରଣ ସମ୍ବିଧାନର ଧାରା ୧୧୧ଦ୍ୱାରା ସମର୍ଥିତ  ନ୍ୟାୟପାଳିକାରେ ଜିଲ୍ଲା ଏବଂ ମହାନଗର ନ୍ୟାୟାଳୟ ଅନ୍ତର୍ଭୁକ୍ତ, ଯାହାକୁ ଦେଓ୍ବାନୀ ଏବଂ ଅପରାଧିକ କୋର୍ଟରେ ବିଭକ୍ତ କରାଯାଇଛି  ବଙ୍ଗଳାଦେଶ ନ୍ୟାୟିକ ସେବା ଆୟୋଗ , ଏକ ସ୍ୱାଧୀନ ସଂସ୍ଥା , ଯାହାକି ନ୍ୟାୟିକ ନିଯୁକ୍ତି, ବେତନ ଏବଂ ଅନୁଶାସନ ପାଇଁ ଉତ୍ତରଦାୟୀ
ସେମିପ୍ଲିମାବ, ଏକ ବିକ୍ରୟ ନାମ ଲିବଟାୟୋ, ହେଉଛି ସ୍କ୍ୱାମସ ସେଲ ଚର୍ମ କର୍କଟ, ବାସାଲ୍ ସେଲ କର୍କଟ ଏବଂ କେତେକ ଅଣ-ଛୋଟ କୋଷ ଫୁସଫୁସ କର୍କଟ  ର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଏହା ଉନ୍ନତ ରୋଗ ପାଇଁ ବ୍ୟବହୃତ ହୁଏ ଯାହା ଅସ୍ତ୍ରୋପଚାରଦ୍ୱାରା ଆରୋଗ୍ୟ ହୋଇପାରିବ ନାହିଁ । ଏହା ଏକ ଶିରାରେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ୍ ଥାଇରଏଡ୍ ସ‌ହିତ କ୍ଳାନ୍ତି ଏବଂ ଓଜନ ବୃଦ୍ଧି; ଅଣନିଶ୍ୱାସ ଏବଂ କାଶ ସହିତ ନିମୋନିଆ; ଚର୍ମ ପ୍ରତିକ୍ରିୟା; ଅଧିକ ଝାଳ, ଉଚ୍ଚ ଥାଇରଏଡ୍ ଓ ଏବଂ ଯକୃତର ପ୍ରଦାହ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଇନଫ୍ୟୁଜନ୍ ପ୍ରତିକ୍ରିୟା ଏବଂ ମାଂସପେଶୀ ଯନ୍ତ୍ରଣା ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ପ୍ରୋଗ୍ରାମ ହୋଇଥିବା ଡେଥ ରିସେପ୍ଟର - ୧  ( -1) ସହିତ ବାନ୍ଧନ ଯୁକ୍ତ ହୋଇଥାଏ, ଯାହାଟି କୋଷଦ୍ୱାରା କର୍କଟ କୋଷକୁ ମାରିବାକୁ ଦେଇଥାଏ  । ୨୦୧୮ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୧୯ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ସେମିପ୍ଲିମାବ ଅନୁମୋଦିତ ହୋଇଥିଲା। ଜୁଲାଇ ୨୦୨୦ରେ ଅଷ୍ଟ୍ରେଲିଆରେ ଚିକିତ୍ସା ବ୍ୟବହାର ପାଇଁ ଏହା ଅନୁମୋଦିତ ହୋଇଥିଲା । ଯୁକ୍ତରଜ୍ୟରେ ୩ ସପ୍ତାହ ନିମନ୍ତେ ଏହାର ଖର୍ଚ୍ଚ ୪୬୫୦ ପାଉଣ୍ଡ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୯,୮୦୦ ଡଲାର ଅଟେ ।
ନାର୍ସିସିସ୍ଟିକ ପର୍ସନାଲିଟି ଡିଜଅର୍ଡ଼ର  (ଏନପିଡି) ଏଭଳି ଏକ ରୋଗ ଯେଉଁଥିରେ କେତେକ ଅସାଧାରଣ ବ୍ୟବ‌ହାରିକ ନମୁନା ଦେଖାଯାଏ ଯେପରିକି ଅତ୍ୟଧିକ ସ୍ୱ-ମହତ୍ୱ ଅନୁଭବ , ଅତ୍ୟଧିକ ପ୍ରଶଂସାର ଆବଶ୍ୟକତା ଓ ଏମ୍ପାଥି   ବା ଅନ୍ୟମାନଙ୍କର ଭାବନା ବୁଝିବା କ୍ଷମତାର ଅଭାବ ଦେଖାଯାଏ  । ରୋଗୀମାନେ ନିଜର ସାମାଜିକ ଓ ରାଜନୈତିକ ଶକ୍ତି  , ସଫଳତା ବା ବେଶଭୁଷା   ବିଷୟରେ ଅତ୍ୟଧିକ ସମୟ ଚିନ୍ତା କରିବାରେ ନଷ୍ଟ କରନ୍ତି । ସେମାନେ ନିଜ ଚାରିପାଖରେ ଥିବା ଲୋକଙ୍କଠାରୁ ଅନ‌ଧିକାର ସୁବିଧା ହାସଲ କରି ନିଅନ୍ତି । ବୟଃପ୍ରାପ୍ତ ହେବା ସାଥିରେ ଓ ବିଭିନ୍ନ ଅବସ୍ଥାରେ ଏହି ଅସ୍ୱାଭାବିକ ବ୍ୟବ‌ହାର ଆରମ୍ଭ ହେବା ଦେଖାଯାଏ । ଏହି ରୋଗର କାରଣ ଅଦ୍ୟାବଧି ଅଜ୍ଞାତ ଅଛି । ଏକ ଏକ ବ୍ୟକ୍ତିତ୍ୱ ବେମାରୀ : ଯାହା କ୍ଲସ୍ଟର ବି   ଶ୍ରେଣୀର ଅନ୍ତର୍ଭୁକ୍ତ । ଚିକିତ୍ସାକମାନେ ଲୋକର ସାକ୍ଷାତକାରରେ ତାହାର ରୋଗ ନିର୍ଣ୍ଣୟ କରନ୍ତି । ମାନିଆ ଓ ସବ୍‌ସ୍ଟାନ୍ସ ୟୁଜ ଡିଜଅର୍ଡ଼ର ରୋଗମାନଙ୍କଠାରୁ ଏହାକୁ ପୃଥକ କରିବାକୁ ପଡ଼େ । ଏହାର ଚିକିତ୍ସାର ଭଲରୂପେ ଅନୁଶୀଳନ ହୋଇନାହିଁ । ସାଇକୋଥେରାପି ଦେବା କଷ୍ଟସାଧ୍ୟ, କାରଣ ରୋଗୀ ନିଜର କିଛି ସମସ୍ୟା ଥିବା ଚିନ୍ତା କରେନାହିଁ । ରବର୍ଟ ୱେଲ୍ଡନର ସନ ୧୯୨୫ରେ ଏହି ରୋଗ ବିଷୟ ବର୍ଣ୍ଣନା କରିଥିଲେ କିନ୍ତୁ ନାର୍ସିସିସ୍ଟିକ ପର୍ସନାଲିଟି ଡିଜଅର୍ଡ଼ର ନାମଟି ସନ ୧୯୬୮ ପରଠାରୁ ବ୍ୟବ‌ହୃତ ହେଲା । ଜନସଂଖ୍ୟାର ୧% ଜୀବନର କୌଣସି ସମୟରେ ଏହି ସମସ୍ୟାର ସମ୍ମୁଖୀନ ହେବା ବିଶ୍ୱାସ କରାଯାଏ । ପୁରୁଷମାନଙ୍କୁ ଓ ଅଳ୍ପ ବୟସ୍କ ଲୋକଙ୍କୁ ଏହି ରୋଗ ଅଧିକ ହୁଏ ।
କୁମୁଦିନୀ ଦେବୀ ବିଂଶ ଶତାବ୍ଦୀ ପ୍ରଥମାର୍ଦ୍ଧରେ ସକ୍ରିୟ ଥିବା ଜଣେ ଓଡ଼ିଶୀ ଗାୟିକା ଥିଲେ । ସେ ଥିଲେ ଓଡ଼ିଶାର ପ୍ରଥମ ରେକର୍ଡ଼ ହୋଇଥିବା ମହିଳା କଣ୍ଠଶିଳ୍ପୀ । ଓଡ଼ିଶାରେ ମଞ୍ଚ ନାଟକର ପ୍ରାରମ୍ଭରେ ପୁରୁଷପ୍ରଧାନ ପରିବେଶରେ କଣ୍ଠସଂଗୀତ ଗାନ କରିବାରେ ଅଳ୍ପ କେତେଜଣ ନାରୀ କଣ୍ଠଶିଳ୍ପୀଙ୍କ ମଧ୍ୟରୁ ସେ ଅନ୍ୟତମ । ୧୯୦୬ ମସିହାରେ ସେ ବୋଲିଥିବା ଏକାଧିକ ଓଡ଼ିଶୀ ଗୀତ ଗ୍ରାମୋଫୋନ ଜରିଆରେ ରେକର୍ଡ଼ ହୋଇଥିଲା । ସେ ଆକାଶବାଣୀ କଟକର ଜଣେ ସ୍ୱୀକୃତିପ୍ରାପ୍ତ କଣ୍ଠଶିଳ୍ପୀ ଥିଲେ ଓ ସେଠାରେ ଓଡ଼ିଶୀ ସଙ୍ଗୀତ ପରିବେଷଣ କରୁଥିଲେ । ଲକ୍ଷ୍ମୀକାନ୍ତ ମହାପାତ୍ର ତାଙ୍କର ବଡ଼ ଭାଇ ଥିଲେ । ଜୀବନୀ କୁମୁଦିନୀ ଦେବୀ ଶଚୀନ୍ଦ୍ର ଦାସଙ୍କୁ ବିବାହ କରିଥିଲେ । ଏହି ଦମ୍ପତିଙ୍କର ଦୁଇ ପୁଅଙ୍କ ନାମ ଶିବବ୍ରତ ଓ ପୁଣ୍ୟବ୍ରତ । ବୃତ୍ତି ଓଡ଼ିଶାରେ ମଞ୍ଚ ନାଟକ ପ୍ରାରମ୍ଭିକ କାଳରେ ପୁରୁଷପ୍ରଧାନ ଥିଲା । ତେବେ କୁମୁଦିନୀ ଦେବୀଙ୍କ ସମେତ ସୁମତୀ ଦେବୀ, ଲକ୍ଷ୍ମୀପ୍ରିୟା ଦେବୀ, ଇନ୍ଦୁମତୀ ଦେବୀ ଓ ମଦନ ସୁନ୍ଦରୀ ଆଦି ଅଳ୍ପ କେତେଜଣ କଣ୍ଠଶିଳ୍ପୀ ମଧ୍ୟ କଣ୍ଠସଂଗୀତ ପରିବେଷଣ କରୁଥିଲେ ।
ପିଟେଡ କେରାଟୋଲାଇସିସ ରୋଗରେ ପାଦ ଚର୍ମର ବାହ୍ୟ ଅଂଶରେ ଜୀବାଣୁ ସଂକ୍ରମଣ ହୁଏ । ଏହାର ଲକ୍ଷଣ ମଧ୍ୟରେ ପାଦର ତଳ ପାଖରେ ଛୋଟ ଛୋଟ ଗର୍ତ୍ତ ହୋଇ ଦୁର୍ଗନ୍ଧ ହୁଏ । ଗାତଗୁଡିକ ସାଧାରଣତ ପ୍ରାୟ ୧ରୁ ୭ ମିଲିମିଟର ଆକାର ବିଶିଷ୍ଟ ଏବଂ ଓଜନ ଯାଉଥିବା ପାଦରେ ଏହା ଘଟିଥାଏ । ପ୍ରଭାବିତ ଅଞ୍ଚଳଗୁଡିକରେ ଘା କିମ୍ବା ଗଲୁ ହୋଇପାରେ । ଏହାର କାରଣ ପ୍ରାୟ କୋରାଇନୋବ୍ୟାକ୍ଟେରିଆ ଶ୍ରେଣୀର କୋରିନେବାକ୍ଟେରିୟମ ସେଡାଣ୍ଟାରିଅସ ଜୀବାଣୁଦ୍ୱାରା ସଂକ୍ରମଣ ହୋଇଥାଏ । ପାଦରେ ସ୍ୱେଦାଧିକ୍ୟ, ଚିପା ପାଦୁକା, ମଧୁମେହ ଏବଂ ବୃଦ୍ଧାବସ୍ଥା ମଧ୍ୟରେ ବିପଦର କାରଣ ହୋଇପାରେ । ରୂପ ଏବଂ ଗନ୍ଧ ଅନୁସାରେ ରୋଗ ନିର୍ଣ୍ଣୟ କରାଯାଏ । ଚର୍ମରେ କ୍ଲିଣ୍ଡାମାଇସିନ୍, ଏରିଥ୍ରୋମାଇସିନ୍ କିମ୍ବା ମୁପିରୋସିନ ଭଳି ଆଣ୍ଟିବାୟୋଟିକ ପ୍ରୟୋଗ କରାଯାଏ । ବେଞ୍ଜୋଏଲ୍ ପେରକ୍ସାଇଡ୍ ମଧ୍ୟ ବ୍ୟବହାର କରାଯାଇପାରେ । ଝାଳ ନିରୋଧକ ମୋଜା ପିନ୍ଧିବା ଓ ଆଣ୍ଟିପରସ୍ପିରାଣ୍ଟ ବ୍ୟବହାର କରି ପାଦକୁ ଶୁଷ୍କ ରଖିବାଦ୍ୱାରା ଏହି ରୋଗକୁ ପ୍ରତିରୋଧ କରିହୁଏ । ନ୍ୟୁଜିଲ୍ୟାଣ୍ଡ ଲୋକଙ୍କ ମଧ୍ୟରୁ ପ୍ରାୟ ୨.୫ % ଲୋକ ଏହି ପିଟ୍ କେରାଟୋଲାଇସିସ୍ ରୋଗରେ ପ୍ରଭାବିତ ହୋଇଥିବା ଏକ ସାଧାରଣ କଥା ଅଟେ । ଏହି ରୋଗ ବିପଦ ଥିବା ବୃତ୍ତି ମଧ୍ୟରେ ସାମରିକ, କୃଷକ, ଆଥଲେଟ୍ ଏବଂ ନାବିକ ଅନ୍ତର୍ଭୁକ୍ତ । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ଟ୍ରପିକାଲ୍ ସ୍ଥାନଗୁଡିକରେ ଯେଉଁମାନେ ଜୋତା ପିନ୍ଧନ୍ତି ନାହିଁ ସେମାନଙ୍କ ମଧ୍ୟରେ ଏହା ଅଧିକ ଦେଖାଯାଏ । ଏହାକୁ ପ୍ରଥମେ ୧୯୧୦ ମସିହାରେ କାଷ୍ଟେଲାନି ବର୍ଣ୍ଣନା କରିଥିଲେ।
ଗଡିଜଙ୍ଗ ଓଡ଼ିଶାର କଟକ ଜିଲ୍ଲାରେ ଥିବା ଏକ ଗ୍ରାମ। ଭୌଗଳିକ ଅବସ୍ଥିତି ଓ ଜଳବାୟୁ ଏହା କଟକଠାରୁ ପ୍ରାୟ ୪୫ କି.ମି. ଦୂରରେ ଅବସ୍ଥିତ । କଟକ ଓ କେନ୍ଦ୍ରାପଡ଼ାକୁ ସଂଯୋଗ କରୁଥିବା ରାଜ୍ୟ ରାଜପଥ କଡ଼ରେ ଏହା ଅବସ୍ଥିତ । ଦେବଦେବୀ ଓ ମନ୍ଦିର ଏହି ଗ୍ରାମରେ ଶିବମନ୍ଦିର ଅଛି । ସୁବିଧା ସୁଯୋଗ ଗୋଟିଏ ସରକାରୀ ଉଚ୍ଚବିଦ୍ୟାଳୟ, ଅନେକ ଗୁଡିଏ ଛୋଟ ବଡ଼ ଶିକ୍ଷାନୁଷ୍ଠାନ ଅଛି । ଜୀବନ ଜୀବିକା ଏଠାରେ ଅଧିକାଂଶ ଲୋକ ଚାଷ ଉପରେ ନିର୍ଭର କରନ୍ତି ।
ଅକାଳ ଅଳିନ୍ଦ ସଙ୍କୋଚନ  ରୋଗରେ ହୃତ୍‌ପିଣ୍ଡର ସାଇନୋଆଟ୍ରିଆଲ ନୋଡରୁ ସୃଷ୍ଟି ନ ହୋଇ ଅଳିନ୍ଦରୁ ଏକ ସ୍ପନ୍ଦନ ସୃଷ୍ଟି ହୁଏ । ଏହି ରୋଗରେ ପ୍ରାୟ କୌଣସି ଲକ୍ଷଣ ଦେଖାଯାଏ ନାହିଁ କିନ୍ତୁ ଛାତିରେ ଏକ ସ୍ପନ୍ଦନ ହଜିଗଲା ଭଳି ଅନୁଭବ କରାଯାଇପାରେ  ଅନ୍ୟାନ୍ୟ ଲକ୍ଷଣ ମଧ୍ୟରେ ଉଦ୍‌ବେଗ କିମ୍ବା ଅଣନିଶ୍ୱାସହୋଇପାରେ  ଏହି ଅବସ୍ଥା ସାଧାରଣତଃ ଗୁରୁତ୍ୱପୂର୍ଣ୍ଣ ନୁହେଁ, କିନ୍ତୁ ବାରମ୍ବାର ହେଲେଆଟ୍ରିଆଲ୍ ଫାଇବ୍ରିଲେସନ ଏବଂ ଆଟ୍ରିଆଲ୍ ଫ୍ଲଟର ସଙ୍କଟ ସୃଷ୍ଟି ହୋଇପାରେ  ଅଧିକାଂଶ କ୍ଷେତ୍ରରେ ଏହାର କାରଣ ଅସ୍ପଷ୍ଟ, ଯଦିଓ ସେଗୁଡିକ କରୋନାରୀ ଧମନୀ ରୋଗ, କପାଟିକା ହୃଦ୍‌ରୋଗ ଏବଂ ହାଇପରଟ୍ରଫିକ କାର୍ଡିଓମାଇଓପାଥି ଯୋଗୁ ସୃଷ୍ଟି ହୋଇପାରେ  ବିଟା ବ୍ଲକର କିମ୍ବା ଡିଗକ୍ସିନ ବ୍ୟବ‌ହାର, ମଦ୍ୟପାନ ଏବଂ ଗର୍ଭାବସ୍ଥା ଏହି ବିପଦ ସଙ୍କଟ ଆଣିପାରେ  ଇସିଜିରେ ଏକ ସାଧାରଣ କିନ୍ତୁ ଅସମୟ କ୍ୟୁଆରଏସ କମ୍ପ୍ଲେକ୍ସ ଦେଖି ରୋଗ ନିର୍ଣ୍ଣୟ କରାଯାଏ । ବାରମ୍ବାର ଏହି ରୋଗ ହେଉଥିଲେ ଅଲଟ୍ରାସାଉଣ୍ଡ କରିବାକୁ ସୁପାରିଶ କରାଯାଏ  ଅଧିକାଂଶ କ୍ଷେତ୍ରରେ ଆଶ୍ୱାସନା ଏବଂ ଟ୍ରିଗରରୁ ଦୂରେଇ ରହିବା ବ୍ୟତୀତ ଅନ୍ୟ କୌଣସି ଚିକିତ୍ସା ଆବଶ୍ୟକ ହୁଏ ନାହିଁ  ଯେଉଁମାନେ ଲକ୍ଷଣଦ୍ୱାରା ବ୍ୟସ୍ତ ହୁଅନ୍ତି, ତାଙ୍କୁ ବିଟା ବ୍ଲକର ବ୍ୟବହାର କରିବାକୁ ଉପଦେଶ ଦିଆଯାଇପାରେ  ବେଳେବେଳେ କାଥେଟର ଆବ୍ଲାସନ କରାଯାଇପାରେ  ସମସ୍ତ ବୟସ ବର୍ଗରେ ଏହି ରୋଗ ସାଧାରଣତଃ ଦେଖାଯାଏ
ପରିଚୟ ଶନ୍ନୋ ଦେବୀ ଓଡ଼ିଶା ତଥା ପୂର୍ବ ଭାରତର ପ୍ରଥମ ମହିଳା ପୁରୋହିତ। ସେ ଦେଶ ଓ ବିଦେଶରେ ପୁରୋହିତ ଭାବେ ପାଞ୍ଚ ହଜାରୁ ଅଧିକ ବିବାହ କରିସାରିଛନ୍ତି। ନିଜର ପ୍ରଚେଷ୍ଟା ବଳରେ ହଜାର ହଜାର ବର୍ଷର ପରମ୍ପରାକୁ ସେ ବଦଳାଇ ଦେଇଛନ୍ତି । ଜୀବନୀ ଶନ୍ନୋ ଦେବୀ ପଢ଼ୁଥିବା ବିଦ୍ୟାଲୟରେ କେହି ସହପାଠିନୀ ନ ଥିଲେ । ୫୦ ଜଣ ପିଲାଙ୍କ ଭିତରେ ସେ ଥିଲେ ବିଦ୍ୟାଲୟରେ ଏକମାତ୍ର ଝିଅ । ସେହି ବିଦ୍ୟାଲୟରେ ତାଙ୍କ ବାପା ପ୍ରଧାନ ଶିକ୍ଷକ ହୋଇଥିବାରୁ ଶନ୍ନୋ ଦେବୀଙ୍କୁ ପାଠ ପଢ଼ିବାର ସୁଯୋଗ ମିଳିଥିଲା । ବିଦ୍ୟାଲୟରେ ବାପାଙ୍କ ଅନୁପସ୍ଥିତିରେ ଥରେ ସେ ବାଲ୍ୟବିବାହ ପ୍ରସଙ୍ଗ ଉପରେ ବକ୍ତୃତା ପ୍ରତିଯୋଗିତାରେ ଭାଗନେଇଥିଲେ ଏବଂ ପ୍ରତିଯୋଗିତାରେ ପ୍ରଥମ ସ୍ଥାନ ଅଧିକାର କରିଥିଲେ । ତେବେ ପ୍ରତିଯୋଗିତାରେ ଭାଗ ନେଇଥିବାରୁ ତାଙ୍କୁ ବାପାଙ୍କଠାରୁ ମାଡ ଖାଇବାକୁ ପଡ଼ିଥିଲା । ପିଲାବେଳୁ ତାଙ୍କର ଗାୟତ୍ରୀ ମନ୍ତ୍ର ପାଠ କରିବାରେ ବହୁତ ଆଗ୍ରହ ରହିଥିଲେ ମଧ୍ୟ ସେତେବେଳେ ମହିଳାମାନେ ଗାୟତ୍ରୀ ମନ୍ତ୍ର ପାଠ କରିବା ଉପରେ କଟକଣା ରହିଥିଲା । ଶନ୍ନୋ ଦେବୀଙ୍କୁ ତାଙ୍କର ଅଜା ତଥା ଓଡ଼ିଶାର ପୂର୍ବତନ ମୁଖ୍ୟମନ୍ତ୍ରୀ ବିଶ୍ୱନାଥ ଦାସ ଗାୟତ୍ରୀ ମନ୍ତ୍ର ପାଠରୁ ନିବୃତ୍ତ ରହିବାକୁ ତାଗିଦ କରିଥିଲେ । ଏହି ଘଟଣା ଶନ୍ନୋ ଦେବୀଙ୍କ ମନରେ ଗଭୀର ଆଘାତ ଦେଇଥିଲା । ଯେଉଁଥିପାଇଁ ସେ ଶପଥ ନେଇଥିଲେ ଯେ ପୁରୁଷଙ୍କ ଅଧିକାର ସହିତ ମହିଳାମାନଙ୍କୁ ସମକକ୍ଷ କରିବାକୁ ହେବ । ବ୍ରାହ୍ମଣ ପରିବାରରେ ଜନ୍ମ ହୋଇଥିବାରୁ ସେ ପୁରୁଷଙ୍କ ଭଳି ବିବାହ, ବ୍ରତଘର ଓ ପୂଜା ଆଦି ବିଭିନ୍ନ ପ୍ରକାରର କର୍ମକାଣ୍ଡ କରିବାକୁ ଇଚ୍ଛା ପ୍ରକାଶ କଲେ । କିନ୍ତୁ ଏସବୁ କରିବାକୁ ସାମାଜିକ ପ୍ରତିବାଦ ତାଙ୍କୁ ବାଧା ଦେଇଥିଲା । ୧୫ ବର୍ଷ ବୟସରେ ଇଞ୍ଜିନିୟର ପ୍ରିୟବ୍ରତ ଦାସଙ୍କ ସହିତ ତାଙ୍କର ବିବାହ ହୋଇଥିଲା । ଶନ୍ନୋ ଦେବୀଙ୍କ ଶ୍ୱଶୂର ଥିଲେ ଉଚ୍ଚଚିନ୍ତାଧାରାର ବ୍ୟକ୍ତି । ବୋହୂର ଇଚ୍ଛା ଜାଣିପାରି ତାଙ୍କୁ ପଇତା ପିନ୍ଧିବାକୁ ଅନୁମତି ପ୍ରଦାନ କରିଥିଲେ । ଶନ୍ନୋ ଦେବୀ ପ୍ରଥମେ ଘରେ ହେଉଥିବା ପୂଜାପାଠ ଆଦି କାମରେ ଯୋଗ ଦେଇଥିଲେ ପରେ ବିବାହ ଏବଂ ବ୍ରତଘର ଭଳି ବିଭିନ୍ନ ପ୍ରକାରର ପୂଜାରେ ଅଭିଜ୍ଞତା ହାସଲ କଲେ । ପ୍ରଥମେ ଦେବବ୍ରତ ଶାସ୍ତ୍ରୀ ନାମକ ଜଣେ ସଂସ୍କାରବାଦୀ ବ୍ୟକ୍ତି ନିଜର ଦୁଇ ଝିଅଙ୍କ ବିବାହରେ ପୁରୋହିତ କାର୍ଯ୍ୟ ନିର୍ବାହ କରିବାକୁ ପ୍ରସ୍ତାବ ଦେଇଥିଲେ । ତାପରେ ସେ ଗୋଟିଏ ପରେ ଗୋଟିଏ ପୁରୋହିତ କାର୍ଯ୍ୟ ସମ୍ପନ୍ନ କରି ପ୍ରତିଷ୍ଠା ଲାଭ କଲେ । ପରବର୍ତ୍ତୀ ମୁହୂର୍ତ୍ତରେ ସେ ଆର୍ଯ୍ୟ ସମାଜ ସହିତ ଯୋଡି ହୋଇ ପୁରୋହିତ କାର୍ଯ୍ୟ ପାଇଁ ଅଧିକ ଆଗ୍ରହୀ ହୋଇଥିଲେ । ଶନ୍ନୋ ଦେବୀ ଦେଶ ତଥା ବିଦେଶରେ ପାଖାପାଖି ୫ ହଜାରରୁ ଉର୍ଦ୍ଧ୍ୱ ବିବାହ ସଂପନ୍ନ କରିସାରିଛନ୍ତି । ସାମୂହିକ ବେଦପାଠ ନିମନ୍ତେ ପ୍ରଥମେ ତାଙ୍କୁ ଭବାନୀପାଟଣାର ମହାରାଜ ପ୍ରତାପକେଶରୀ ଦେବ ସୁଯୋଗ ପ୍ରଦାନ କରିଥିଲେ । ୧୯୯୮ ମସିହାରେ ଆମେରିକାରେ ଅନୁଷ୍ଠିତ ଧର୍ମ ସମ୍ମିଳନୀରେ ବେଦ ପ୍ରସଙ୍ଗରେ ନିଜର ବକ୍ତବ୍ୟ ଉପସ୍ଥାପନା କରିଥିଲେ । ମହିଳାମାନଙ୍କୁ ଏ ଦିଗରେ ପ୍ରୋତ୍ସାହନ ଦେବା ପାଇଁ ସେ ତିନିଟି ପୁସ୍ତକ ମଧ୍ୟ ରଚନା କରିଛନ୍ତି। ଏପରି ଏକ ବୈପ୍ଲବିକ କାର୍ଯ୍ୟ ପାଇଁ ତାଙ୍କୁ ସାମାଜିକ ସ୍ୱୀକୃତି ମିଳିଛି ।
ଡଲାର  (ଯାହାକି $ ଚିହ୍ନ ପ୍ରଦର୍ଶିତ ହୁଏ) ଯାହାକି ଅନେକ ଗୁଡ଼ିଏ ଭିନ୍ନ ଭିନ୍ନ ଦେଶର ମୁଦ୍ରାର ନାମ  । କେବଳ ନାମଟି ସମାନ ହେଲେ ହେଁ ମୁଦ୍ରା ଗୁଡ଼ିକ ଭିନ୍ନ । ଅଷ୍ଟ୍ରେଲିଆ, ବେଲିଜ୍, ବୃନେଇ, କାନଡ଼ା, ହଂକଂ, ଜାମାଇକା, ନାମିବିଆ, ନ୍ୟୁଜିଲ୍ୟାଣ୍ଡ, ସିଙ୍ଗାପୁର, ସୁରିନାମ, ତାଇୱାନ ଓ ଯୁକ୍ତରାଷ୍ଟ୍ର ଆମେରିକାର ମୁଦ୍ରାର ନାମ ଡଲାର । ଯୁକ୍ତରାଷ୍ଟ୍ର ଆମେରିକୀୟ ଡଲାର ନିମ୍ନୋକ୍ତ ଦେଶମାନଙ୍କ ଆଧିକାରିକ ମୁଦ୍ରା : ପୂର୍ବ ତିମୋର, ଇକୁଆଡ଼ର, ଏଲ ସାଲଭାଡ଼ର, ମାଇକ୍ରୋନେସିଆ ସଙ୍ଘୀୟ ରାଜ୍ୟ, ମାର୍ଶାଲ ଦ୍ୱୀପପୁଞ୍ଜ, ପାଲାଉ, କାରିବିଆନ ନେଦରଲ୍ୟାଣ୍ଡ । ସାଧାରଣତଃ ଗୋଟିଏ ଡଲାର ୧୦୦ ସେଣ୍ଟରେ ବିଭକ୍ତ । ଇତିହାସ ୧୫ ଜାନୁଆରୀ ୧୫୨୦ରେ ବୋହେମିଆ ରାଜତ୍ୱରେ ଏକ ନୂଆ ପ୍ରକାର ମୁଦ୍ରାର ପ୍ରଚଳନ ହେଲା । ଏଥିଲାଗି ଆବଶ୍ୟକ ରୂପା ଜୋଆଖିମସ୍ଥାଲ ନାମକ ସ୍ଥାନରେ ଥିବା ଖଣିରୁ ମିଳୁଥିଲା । ଏହି ନାମାନୁସାରେ ମୁଦ୍ରାକୁ ସାଧାରଣ ପ୍ରଚଳନରେ ଥାଲର ବା ଟାଲର କୁହାଯାଉଥିଲା । ଚେକ୍ ଭାଷାରୁ ଏହି ଶବ୍ଦ କାଳକ୍ରମେ ଅପଭ୍ରଂଶ ହୋ‍ଇ ଡଚ୍ ଭାଷା ଦେଇ ଇଂରାଜୀରେ ପହଞ୍ଚିବା ବେଳେ ଡଲାରରେ ପରିଣତ ହେଲା । ଡଲାର ଚିହ୍ନ ୧୭୭୦ ପାଖାପାଖି କିଛି ବ୍ୟାବସାୟିକ ପତ୍ରାଚାରରେ ସଂକ୍ଷେପଣ ରୂପେ ସ୍ପାନିଶ୍-ଆମେରିକାନ ପେସୋ ଲାଗି  " "  ବ୍ୟବହାର କରାଯାଉଥିଲା । ଏହି ପେସୋକୁ ବ୍ରିଟିଶ ଶାସିତ ଉତ୍ତର ଆମେରିକାରେ ସ୍ପେନୀୟ ଡଲାର ମଧ୍ୟ କୁହାଯାଉଥିଲା । ପରବର୍ତ୍ତୀ ସମୟରେ  ' '  ଟିକୁ  ' '  ଉପରେ ଲେଖାଗଲା ଯେଉଁଥିରୁ  "$"  ଚିହ୍ନର ଉତ୍ପତ୍ତି ହେଲା ।
ଜ୍ଞାନୁ ରାଣା   :          ; ଜନ୍ମ ୩ ଅକ୍ଟୋବର, ୧୯୪୯  ଜଣେ ଗାୟିକା ଓ ରିଏଲିଟି ସୋ 'ର ବିଚାରପତି ଥିଲେ ଯିଏ କାଠମାଣ୍ଡୁ, ନେପାଳର ଥାମେ ସ୍ଥାନରେ ଜନ୍ମ ଗ୍ରହଣ କରିଥିଲେ । ସେ ଅନେକ ଯୁଗଳ ଗୀତ ଲେଖିଥିଲେ ଓ ଗାଇଥିଲେ ଯେପରିକି  "ସିରି ମା ସିରି ନି କାଞ୍ଚା"  ଓ  "ମଞ୍ଛେ କୋ ମାୟା ୟାହେ"  ଗୀତ ଯାହା ଅନ୍ୟ ଜଣେ ନେପାଳୀ ଗାୟକ ନାରାୟଣ ଗୋପାଳଙ୍କ ସାଥିରେ ମିଶି ଗାଇଥିଲେ । ପ୍ରାକ୍ ଜୀବନ ଓ ଶିକ୍ଷା ରାଣା ଖ୍ୟାତନାମା ଲୋକ ସଙ୍ଗୀତ ଗାୟକ ଓ କବି  'ଧର୍ମରାଜ ଥାପାଙ୍କର ଝିଅ ଥିଲେ । ତାଙ୍କ ପିତା ରେଡିଓ ନେପାଳରେ କାମ କରୁଥିଲେ ଓ ପରେ ନେପାଳ ସରକାରଙ୍କ ଅନୁଷ୍ଠାନ ନେପାଳ ଏକାଡେମୀରେ ନିଯୁକ୍ତ ହୋଇଥିଲେ ଯେଉଁଠାରେ ନେପାଳୀ ସଂସ୍କୃତିର ବିକାଶ ଓ ଉନ୍ନତି ନିମନ୍ତେ କାର୍ଯ୍ୟ କରାଯାଉଥିଲା । ତାଙ୍କ ମାତା ଥିଲେ ଧର୍ମରାଜ ସାବିତ୍ରୀ ଏକ ସଂସ୍ଥାର ପ୍ରତିଷ୍ଠାତା ଥିଲେ ଯେଉଁଠାରେ ଲୋକ ସଙ୍ଗୀତ ଓ ସଂସ୍କୃତିର ବିକାଶ ନିମନ୍ତେ କାର୍ଯ୍ୟ କରାଯାଉଥିଲା । ରାଣା ନେପାଳର ପୋଖରାର ବାତୁଲଚୌର ସ୍ଥାନରେ ବଢ଼ିଥିଲେ ଓ ସେଠାରେ ପ୍ରାଥମିକ ଶିକ୍ଷା ଲାଭ କରିଥିଲେ । ପରେ ସେ ଉଚ୍ଚ ଶିକ୍ଷା ନିମନ୍ତେ କାଠମାଣ୍ଡୁ ଯାଇଥିଲେ । ବାଗବଜାରର ପଦ୍ମ କନ୍ୟା ଅନୁଷ୍ଠାନରେ ନାମ ଲେଖାଇ ୧୯୬୫ ମସିହାରେ ଶିକ୍ଷା ସମାପ୍ତ କରିଥିଲେ । ବଙ୍ଗଳାଦେଶରେ ଥିବା ମାଇମେନସିଂର ଭାରତେଶ୍ୱରୀ ହୋମସରୁ ସେ ୧୯୬୭-୬୮ରେ ଗୃହ ବିଜ୍ଞାନରେ ଉତ୍ତୀର୍ଣ୍ଣ ହୋଇଥିଲେ ଓ ୧୯୭୦ ମସିହାରେ ନେପାଳର ତ୍ରିଭୂବନ ବିଶ୍ୱବିଦ୍ୟାଳ‌ୟରୁ ଇଣ୍ଟରମିଡିଏଟ ସ୍ତରର ପରୀକ୍ଷାରେ ଉତ୍ତୀର୍ଣ୍ଣ ହୋଇଥିଲେ । ୧୯୭୭ ମସିହାରେ ସେ ଭାରତର ବରୋଦାସ୍ଥିତ ମହାରାଜା ସୟାଜିରାଓ ବିଶ୍ୱ ବିଦ୍ୟାଳୟର ସଙ୍ଗୀତ କଲେଜରେ ପ୍ରଶିକ୍ଷଣ ନେଇଥିଲେ । ଭାରତର ଆଲ୍ଲାହାବାଦସ୍ଥିତ ପ୍ରୟାଗ ସଙ୍ଗୀତ ସମିତିରୁ ରାଣା ସିନିଅର ସ୍ତରର ଡିପ୍ଲୋମା ପ୍ରଥମ ଶ୍ରେଣୀରେ ଲାଭ କରିଥିଲେ । ବୃତ୍ତି ଅତି ପିଲାଦିନରୁ ରାଣା ସଙ୍ଗୀତରେ ସକ୍ରିୟ ଥିଲେ । ତାଙ୍କ ପିତା ଧର୍ମରାଜ ଥାପା ବିଖ୍ୟାତ ଲୋକ ସଙ୍ଗୀତ ଯାୟକ ଥିଲେ ଓ ସେତେବେଳର ନେପାଳର ଏକମାତ୍ର ରେଡିଓ ଷ୍ଟେସନର ବିଭିନ୍ନ ପ୍ରୋଗ୍ରାମରେ ଭାଗ ନେଉଥିଲେ । ପ‌ପ୍ ସଙ୍ଗୀତ ଓ ଆଧୁନିକ ଗୀତ ଗାଇବାରେ ଦକ୍ଷ ଥିଲେ ମଧ୍ୟ ରାଣା ଲୋକ ସଙ୍ଗୀତ ଗାଇବାରେ ମଧ୍ୟ ବିଶେଷତା ପ୍ରାପ୍ତ ହୋଇଥିଲେ । ସେ ନେପାଳୀ, ହିନ୍ଦୀ ଓ ଉର୍ଦ୍ଦୁ ଭାଷାରେ ଓ ନେପାଳର ଭୋଜପୁରୀ, ମୈଥିଳୀ ଓ ନେୱାରୀ ଭାଷାରେ ୨୦୦୦ରୁ ଅଧିକ ଗୀତ ରେକର୍ଡ଼ କରେଇଛନ୍ତି । ଏହି ଗୀତମାନଙ୍କରେ ଆଧୁନିକ, କ୍ଲାସିକାଲ, ଲୋକ ସଙ୍ଗୀତ, ଭଜନ ଓ ଗଜଲ ଗୀତ ଗୁଡ଼ିକ ଭିଭିନ୍ନ ପ୍ରକାରରେ ଗାଇଛନ୍ତି । ରେଡିଓ ନେପାଳ ଓ ସ୍ଥାନୀୟ ଏଫଏମ ଚାନେଲ, ନେପାଳ ଟେଲିଭିଜନ ଓ ଅନ୍ୟାନ୍ୟ ଅନେକ ଟିଭି ଚାନେକରେ ରାଣାଙ୍କର ଗାଇଥବା ଗୀତ ବିଗତ ୪୦ ବର୍ଷ ଧରି ନିୟମିତ ଭାବରେ ପ୍ରସାରିତ ହେଉଥିଲା । ଦଶଟିରୁ ଅଧିକ ନେପାଳୀ ଚଳଚ୍ଚିତ୍ରରେ ସେ ପ୍ରଚ୍ଛଦପଟ ଗାୟିକ ଭାବରେ ଭାଗ ନେଇଥିଲେ । ବିଭିନ୍ନ ସାଂସ୍କୃତିକ ଓ ସାହିତ୍ୟିକ ଅନୁଷ୍ଠାନ ପ୍ର‌ଯୋଜିତ ଅନେକ ପ୍ରତିଯୋଗୀତାରେ ସେ ବିଚାରପତି ଭାବରେ ଯୋଗଦାନ କରିଥିଲେ । ବଙ୍ଗଳା ଦେଶରେ ଅନୁଷ୍ଠିତ ପ୍ରଥମ ଦକ୍ଷିଣ ଏସିଆ ଆସୋସିଏସନ ଫର ରିଜିଓନାଲ କୋଅପରେଶନ ସଂସ୍ଥାରେ ସେ ଭାଗ ନେଇଥିଲେ ଓ ଏହା ବ୍ୟତୀତ ଭାରତ, ଚୀନ, ଦକ୍ଷିଣ କୋରିଆ, ଜାପାନ, ସିଙ୍ଗାପୁର, ଥାଇଲାଣ୍ଡ ଓ ରୁଷିଆରେ ଅନୁଷ୍ଠିତ ଅନେକ ସାଂସ୍କୃତିକ ଉତ୍ସବରେ ଯୋଗଦାନ କରିଛନ୍ତି । ୧୯୭୦ରୁ ୨୦୦୬ ମସିହାର ମଧ୍ୟରେ ରାଣା ସରକାରୀ ରୟଲ ନେପାଳ ଏକାଡେମୀରେ ସଙ୍ଗୀତ କଳାକାର ଭାବରେ କାମ ଆରମ୍ଭ କରି ତୃତୀୟ ଶ୍ରେଣୀର ଗେଜେଟେଡ ସ୍ତରର ସ‌ହକାରୀ ନିର୍ଦ୍ଦେଶକ  (ସଙ୍ଗୀତ) ଭାବରେ କାମ କରି ଅବସର ଗ୍ରହଣ କରିଥିଲେ  । ଭାରତ, ଭୁଟାନ, ବଙ୍ଗଳାଦେଶ, ଚୀନ, ଥାଇଲାଣ୍ଡ, ସିଙ୍ଗାପୁର, ରୁଷିଆ, ଦକ୍ଷିଣ କୋରିଆ ଓ ଜାପାନ ରାଷ୍ଟ୍ରମାନ ଭ୍ରମଣ କରିଥିଲେ । ସେ ନେପାଳୀ, ହିନ୍ଦୀ ଓ ବଙ୍ଗଳା ଭାଷାରେ ଅନର୍ଗଳ ଭାବରେ କ‌ହିପାରୁଥିଲେ । ବିକ୍ରମ ସମ୍ବତ ୨୦୫୫ରେ ସରକାର ଅଧିକୃତ ରେଡିଓ ନେପାଳରେ ସେ ବିଖ୍ୟାତ ଶ୍ରେଣୀର ଗାୟକ ଭାବରେ ଶ୍ରେଣୀଭୁକ୍ତ ହୋଇଛନ୍ତି । ପୁରସ୍କାର ଓ ନାମାଙ୍କନ ଜାତୀୟ ଓ ଆନ୍ତର୍ଜାତୀୟ କ୍ଷେତ୍ରରେ ଅନୁଷ୍ଠିତ ହୋଇଥିବା ଅନେକ ସଙ୍ଗୀତ ପ୍ରତିଯୋଗୀତାରେ ରାଣା ସଫଳ ହୋଇଥିଲେ ।
ଶ୍ରୀମନ୍ଦିରରେ ଠାକୁରମାନଙ୍କ ଦୈନନ୍ଦିନ ନୀତି ମଧ୍ୟରେ ଚନ୍ଦନଲାଗି ବେଶ ଅନ୍ୟତମ । ପ୍ରତ୍ୟେହ ସନ୍ଧ୍ୟାଧୂପ ପରେ ଠାକୁରମାନଙ୍କ ପୂର୍ବ ବେଶ ଓଲାଗି କରାଯାଇ ଚନ୍ଦନ ଲାଗି କରାଯାଇଥାଏ । ପ୍ରତ୍ୟେହ ରାତ୍ରି ୧୦ ଘଣ୍ଟା ସମୟରେ ଠାକୁରମାନଙ୍କ ମଇଲମ ଓ ଚନ୍ଦନ ଲାଗି ହେବା ନିୟମ । ଶ୍ରୀମନ୍ଦିରର ପ୍ରଶାସନ ତରଫରୁ ଯୋଗାଯାଉଥିବା ଚନ୍ଦନ ଓ କର୍ପୂର ଇତ୍ୟାଦି ସୁଗନ୍ଧି ଦ୍ରବ୍ୟ ଘଟୁଆରୀ ନେଇ ଶିଳରେ ଘୋରି ମୁଦୁଲିଠାରୁ ନେଇଥିବା ୩ ଗୋଟି ରୂପା ପିଙ୍ଗଣରେ ରଖେ । ମଇଲମ ବଢିବା ପରେ ପାଳିଆ ମେକପ ହାତଧୋଇ ଘଟୁଆରୀଠାରୁ ଉକ୍ତ ରୂପା ପିଙ୍ଗଣ ୩ ଗୋଟି ନେଇ ସିଂହାସନ ନିକଟକୁ ଯିବା ସମୟରେ ପାଳିଆ ପ୍ରତିହାରୀ ଆଗରେ ବେତ ଧରି ଆଡେଇ ଯାଆ ଆଡେଇ ଯାଆ କହି ସିଂହାସନ ସମ୍ମୁଖକୁ ଯାଇଥାନ୍ତି । ଏହା ପରେ ଗରାବଡୁ ପାଳିଆ ପୁଷ୍ପାଳକମାନଙ୍କୁ ହାତ ଧୋଇବାକୁ ପାଣି ଦେଇଥାନ୍ତି । ପାଳିଆ ମେକାପ ପିଙ୍ଗଣ ନେଇ ୩ ବାଡ଼ରେ ସିଂହାସନ ଉପରେ ରଖନ୍ତି । ପାଳିଆ ପୁଷ୍ପାଳକମାନେ ଠାକୁରମାନଙ୍କ ଚନ୍ଦନକୁ ସଂସ୍କାର ପୂର୍ବକ ଶ୍ରୀଅଙ୍ଗରେ ଲାଗି କରାଇଥାନ୍ତି । ଏହି ସମୟରେ ଶ୍ରୀଜଗନ୍ନାଥଙ୍କ ପାଖରେ ପାଳିଆ ଖୁଣ୍ଟିଆ ବେତ ବାଡି ଧରି ମଣିମା ଡାକ ଦେଉଥାନ୍ତି । ହଡ଼ପ ନାଏକ ଠାକୁରମାନଙ୍କୁ ବିଡିଆ ମଣୋହି କରାଇଥାନ୍ତି । ପ୍ରତିଦିନ ଅନୁଷ୍ଠିତ ହେଇଥିବା ଚନ୍ଦନ ଲାଗି ବେଶ ବ୍ୟତିତ ଚନ୍ଦନ ଯାତ୍ରା ସମୟରେ ଠାକୁରମାନଙ୍କର ବିଶେଷ ବା ସ୍ୱତନ୍ତ୍ର ଧରଣର ଚନ୍ଦନ ଲାଗି ବେଶ ହୋଇଥାଏ । ଏହା ଅକ୍ଷୟ ତୃତୀୟାଠାରୁ ଆରମ୍ଭ ହୋଇ ଦୀର୍ଘ ୪୨ ଦିନ ଅର୍ଥାତ ଜ୍ୟୈଷ୍ଠ ଶୁକ୍ଳ ଚତୁର୍ଦଶୀ ପର୍ଯ୍ୟନ୍ତ ଅନୁଷ୍ଠିତ ହୋଇଥାଏ । ଏହି ୪୨ ଦିନ ମଧ୍ୟରୁ ପ୍ରଥମ ୨୧ ଦିନକୁ ବାହାର ଚନ୍ଦନ ଓ ପରବର୍ତ୍ତୀ ୨୧ ଦିନକୁ ଭିତର ଚନ୍ଦନ କୁହାଯାଏ । ଅକ୍ଷୟ ତୃତୀୟା ପୂର୍ବଦିନ ରାତ୍ର ଚନ୍ଦନ ଲାଗି ନୀତି ଶେଷ ହେବାପରେ ପାଳିଆ ମେକପ ରାଘବ ଦାସ ମଠ ଦେଇଥିବା ସାଢେ ସାତ ସେର ଚନ୍ଦନ ତିନି ଗୋଟି ରୂପା ପିଙ୍ଗଣରେ ଓ ଶ୍ରୀମନ୍ଦିରର ପ୍ରଶାସନ ପକ୍ଷରୁ ଦିଆଯାଇଥିବା ସାଢେ ସାତ ସେର ଚନ୍ଦନ ପରଖରେ ରଖି ଭୋଗମଣ୍ଡପ ପାଖକୁ ନେଇଥାନ୍ତି । ଅକ୍ଷୟ ତୃତୀୟା ଦିନ ସକାଳୁ ଧୂପ ସାରିବା ଉତ୍ତାରେ ରତ୍ନ ସିଂହାସନରେ ତିନି ବାଡ଼ରେ ମଇଲମ ହୋଇ ମହାସ୍ନାନ ବଢେ । ଏହା ପରେ ପୂର୍ବଦିନ ଅଧିବାସ ହୋଇଥିବା ଚନ୍ଦନଙ୍କୁ ଭୋଗମଣ୍ଡପ ଘରଠାରୁ ପୂଜାପଣ୍ଡା,ପତିମହାପାତ୍ର,ମୁଦିରସ୍ତ ଓ ଭିତର ମଇଲମ ବଢାଇଥିବା ପାଳିଆ ପୁଷ୍ପାଳକ ଏହିପରି ୬ ଜଣ ସେବକ ଯାଇ ପିଙ୍ଗଣମାନଙ୍କୁ ଘଣ୍ଟ,ଛତା,କାହାଳି ସହିତ ତଳିଚ୍ଛ ପଟୁଆର ହୋଇ ବଡ଼ ଦେଉଳକୁ ତିନି ଘେରା ପରିକ୍ରମା କରାଇ ଭିତର ସିଂହାସନ ଉପରେ ତିନି ବାଡ଼ରେ ରଖନ୍ତି । ପରଖରେ ଥିବା ଚନ୍ଦନ ପାଳିଆ ମେକାପ ସିଂହାସନ ଉପରେ ରଖନ୍ତି । ଏହାପରେ ଭିତର ପାଣି ପଡ଼ି ଶୀତଳ ଭୋଗ ହୋଇଥାଏ । ଭୋଗ ଶେଷ ପରେ ଶ୍ରୀଜୀଉମାନଙ୍କ ଶ୍ରୀଅଙ୍ଗରେ ସଂମ୍ପୂର୍ଣ୍ଣ ଚନ୍ଦନ ଲାଗି ହୋଇଥାଏ । ବିଶେଷତଃ ଏହି ୪୨ ଦିନ ଯାକ ଜୟ ବିଜୟ ଦ୍ୱାର ବନ୍ଦ କରାଯାଇ ଆଲଟ କରାଯାଏ ।
ମୁସ୍କୁଟି ହେଉଛି କଳାହାଣ୍ଡି ଜିଲ୍ଲାର ନର୍ଲା ବ୍ଲକ ଅଧୀନରେ ଥିବା ଏକ ଗ୍ରାମ । ଗମନାଗମନ ଏହା ଭବାନୀପାଟଣାଠାରୁ ପ୍ରାୟ ୫୫ କିଲୋମିଟର ଏବଂ ନର୍ଲାଠାରୁ ପ୍ରାୟ ୨୦ କିଲୋମିଟର ଦୂରରେ ଅବସ୍ଥିତ । ଅବସ୍ଥିତି ଏହାର ଚତୁର୍ଦିଗରେ, ଯଥା; ପୁର୍ବରେ ଗିଗିନା, ପଶ୍ଚିମରେ କେନ୍ଦୁପଡା, ଉତ୍ତରରେ ଟାପରାଙ୍ଗ ଏବଂ ଦକ୍ଷିଣରେ ରୂପ୍ରା ଗ୍ରାମ ଅବସ୍ଥିତ । ଜନସଂଖ୍ୟା ଏହାର ଜନସଂଖ୍ୟା ପ୍ରାୟ ୩,୦୦୦ରୁ ଉର୍ଦ୍ଧ୍ୱ ।
ଶାମଳି ଏକ ଭାରତୀୟ ପୌର ବୋର୍ଡ଼   ଅଟେ । ଏହା ଉତ୍ତର ପ୍ରଦେଶର ମୁଜ ଅର୍‌‌ନଗର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଶାମଳି ୨୯.୪୪୯୩ ଉତ୍ତର ଅକ୍ଷାଂଶ ଓ ୭୭.୩୧୨୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଶାମଳି ସହରର ମୋଟ ଜନସଂଖ୍ୟା ୮୯୮୬୧ ଅଟେ । ସେଥି ମଧ୍ୟରୁ ୫୩.୫୬% ଜଣ ପରୁଷ ହୋଇଥିବା ବେଳେ ୪୬.୪୪% ଜଣ ନାରୀ ଅଟନ୍ତି । ଶାମଳିର ସାକ୍ଷରତା ହାର ୬୪.୧୬% ଅଟେ । ଏହା ଜାତୀୟ ହାରଠାରୁ ୦.୬୮% ପ୍ରତିଶତ ଅଧିକ ଅଟେ । ସେଥିରୁ ୩୭.୫୨% ପ୍ରତିଶତ ପୁରୁଷ ଓ ୨୬.୬୪% ନାରୀ ଅଟନ୍ତି । ୧୪.୭୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଶାମଳିର ସରକାରୀ ଭାଷା ଅଟେ ।
ରିଫାକ୍ସିମିନ ଏକ ଆଣ୍ଟିବାୟୋଟିକ ଯାହା ହେପାଟିକ ଏନସେଫାଲୋପାଥି, ଇରିଟେବ୍ଲ ବାୱେଲ ସିଣ୍ଡ୍ରୋମ ଓ ଯାତ୍ରୀ ତରଳ ଝାଡା ରୋଗମାନଙ୍କର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ନିର୍ଦ୍ଦିଷ୍ଟ ଭାବରେ ଏହା ହେପାଟିକ ଏନସେଫାଲୋପାଥିର ଏପିସୋଡ୍ ସଂଖ୍ୟା ହ୍ରାସ କରିବାକୁ ବ୍ୟବହୃତ ହୋଇପାରେ  ସାଲମୋନେଲା ସମେତ ଅନେକ ପ୍ରକାରର ତରଳ ଝାଡ଼ା ପାଇଁ ଏହା ପ୍ରଭାବଶାଳୀ ନୁହେଁ  ଏହା ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ମୁଣ୍ଡବିନ୍ଧା ଏବଂ ପେଟରେ ଅସ୍ୱାଭାବିକତା ହୋଇପାରେ  ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଗଣ୍ଠି ଯନ୍ତ୍ରଣା, ମନୋବଳ ପରିବର୍ତ୍ତନ, ଫୁଲା, ଚର୍ମ ରାସ ଏବଂ କ୍ଲୋଷ୍ଟ୍ରିଡିୟମ୍ ଡିଫାଇସିଲ୍ କୋଲାଇଟିସ ହୋଇପାରେ  ସ୍ତନ୍ୟପାନ ସମୟରେ ବ୍ୟବହାର ଶିଶୁଙ୍କ ପାଇଁ ନିରାପଦ ବୋଲି ବିଶ୍ୱାସ କରାଯାଉଥିବାବେଳେ ଗର୍ଭାବସ୍ଥାରେ ବ୍ୟବହାର ନ କରିବା ପରାମର୍ଶ ଦିଆଯାଇଥାଏ। ଏହା ରିଫାମାଇସିନ ପରିବାରର ଏକ ଔଷଧ  ଆମେରିକାରେ ଡାକ୍ତରୀ ବ୍ୟବହାର ପାଇଁ ରିଫାକ୍ସିମିନ ଅନୁମୋଦିତ ହୋଇଥିଲା ୨୦୦୪ ମସିହାରେ । ଆମେରିକାରେ ହେପାଟିକ ଏନସେଫାଲୋପାଥି ପାଇଁ ୨୦୧୭ ମସିହାରେ ମାସ ପ୍ରତି ୧୮୬୪ ଡଲାର ଖର୍ଚ୍ଚ ହୋଇଥିଲା । ଯୁକ୍ତରାଜ୍ୟରେ, ୫୫୦ମିଗ୍ରା ଡୋଜର ୫୬ଟି ଟ୍ୟାବଲେଟ ପାଇଁ ଏନଏଚଏସକୁ 2020 ସୁଦ୍ଧା ୨୬୦ ପାଉଣ୍ଡ ଖର୍ଚ୍ଚ ହେଉଥିଲା । ୨୦୨୦ ସୁଦ୍ଧା ଯୁକ୍ତରାଷ୍ଟ୍ରରେ ଏହାର ଜେନେରିକ ଆକାର ମିଳିନାହିଁ ।
ଆନା ସାଗର ହ୍ରଦ , ଭାରତୀୟ ରାଜ୍ୟ ରାଜସ୍ଥାନର ଅଜମର ସହରରେ ଅବସ୍ଥିତ ଏକ କୁତ୍ରିମ ହ୍ରଦ । ଏହା ଏଇତିହାସିକ ସମ୍ରାଟ ପୃଥ୍ଭିରାଜ ଚୌହାନଙ୍କ ପିତାମହ ଅମୋରାଜା  ( ଆନା )ଙ୍କଦ୍ୱାରା ୧୧୩୫ରୁ ୧୧୫୦ ମସିହା ମଧ୍ୟରେ ନିର୍ମିତ ହେଇଥିଲା  । ଏହି ହ୍ରଦ ୧୩ କିଲୋମିଟର ପର୍ଯ୍ୟନ୍ତ ବ୍ୟାପ୍ତ । ପରେ ୧୬୩୭ ମସିହାରେ ଦିଲ୍ଲୀର ମୋଗଲ ସମ୍ରାଟ ସାହାଜାହାନ ଏହାର ବରାଦରୀ ବା ପାଭିଲିଆନ ନିର୍ମାଣ କରେଇଥିଲେ । ଜାହାଙ୍ଗୀର ତାଙ୍କ ରାଜୁତି କାଳରେ ଏଠାରେ ଦୌଲତ ବାଗ ବଗିଚା ସ୍ଥାପନ କରିଥିଲେ । ପର୍ଯ୍ୟଟନ ଏହା ଏକ ପର୍ଯ୍ୟଟନ ସ୍ଥଳୀ ଭାବରେ ଜନପ୍ରିୟ ସ୍ଥାନ । ଏହି ହ୍ରଦର ନିକଟରେ ଅବସ୍ଥିତ ପାହାଡ ଉପରେ ଏକ ସର୍କିଟ ହାଉସ ରହିଛି । ଏହି ସର୍କିଟ ହାଉସ ବ୍ରିଟିଶମାନଙ୍କ ଶାସନ ସମୟରେ ନିର୍ମିତ ହେଇଥିଲା । ହ୍ରଦ ମଧ୍ୟରେ ଥିବା ଦ୍ୱିପକୁ ବୋଟ ସାହାଯ୍ୟରେ ଯିବାର ସୁବିଧା ରହିଛି । ଏହି ହ୍ରଦର ସୁନ୍ଦରତାକୁ ବଜାୟ ରଖିବାକୁ ଏହା ନିକଟବର୍ତୀ ଅଞ୍ଚଳରେ ନୂତନ ନିର୍ମାଣକୁ ହାଇ କୋର୍ଟ ବନ୍ଦ କରିଛନ୍ତି । କିମ୍ବଦନ୍ତୀ ଲୋକ କଥାରେ ପ୍ରଚଳିତ ଅଛି , ଯେତେବେଳେ ମୁସଲିମ ସନ୍ଥ ମୋଇନୁଦ୍ଦିନ ଚୃଷ୍ଟି ତାଙ୍କର ସହଚର ମାନଙ୍କ ସହ ଏହି ହ୍ରଦ ଭ୍ରମଣରେ ଆସିଲେ ତାଙ୍କୁ ଏହି ହ୍ରଦର ପାଣି ବ୍ୟବହାର କରିବାକୁ ବାରଣ କରାଗଲା । ସେ ଗୋଟିଏ କପରେ ପଣି ମାଗିଲେ । ତାହା ତାଙ୍କୁ ଦିଅ ଯିବା ପରେ ସେ ସେଇ ପାଣି ପିଇବା ପରେ ଦେଖାଗଲା ପୁରା ହ୍ରଦର ପାଣି ଶୁଖିଗଲା । ଏହା ପରେ ଲୋକ ମାନେ ମାଫି ମାଗି ତାଙ୍କୁ ଅନୁରୋଧ କରିବାରୁ ସେ ପୁଣି ହ୍ରଦରେ ଜଳ ଭର୍ତ୍ତି ହେଇଯିବାକୁ ଆଦେଶ ଦେଲେ । ସେହି ଦିନରୁ ତାଙ୍କର ବହୁ ସଂଖ୍ୟାରେ ଅନୁଗତ ସେ ଅଞ୍ଚଳରେ ରହିଲେ ।
ପାଟକୁରା  (କ୍ରମିକ ସଂଖ୍ୟା: ୯୬) କେନ୍ଦ୍ରାପଡ଼ା ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଡେରାବିଶ ବ୍ଳକ, ଗରଦପୁର ବ୍ଳକ ଓ ମାର୍ଶାଘାଇ ବ୍ଳକର କିଛି ଅଞ୍ଚଳ । ଗତ ୨୦୧୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସାବିତ୍ରୀ ଅଗ୍ରୱାଲ, ଭାରତୀୟ ଜନତା ପାର୍ଟି ପ୍ରାର୍ଥୀ ବିଜୟ ମହାପାତ୍ରଙ୍କଠାରୁ ୧୭,୯୨୦ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ବେଦ ପ୍ରକାଶ ଅଗ୍ରୱାଲ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଜୟନ୍ତ କୁମାର ମହାନ୍ତିଙ୍କଠାରୁ ୪୭୭୧୫ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ବେଦ ପ୍ରକାଶ ଅଗ୍ରୱାଲ୍ଲା, ଭାରତୀୟ ଜନତା ପାର୍ଟି ପ୍ରାର୍ଥୀ ବିଜୟ ମହାପାତ୍ରଙ୍କଠାରୁ ୪୪,୯୯୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୧୯ ବିଧାନ ସଭା ଉପ-ନିର୍ବାଚନ ୨୦୧୯ ବିଧାନ ସଭା ନିର୍ବାଚନ ପାଟକୁରାରେ ଚତୁର୍ଥ ପର୍ଯ୍ୟାୟରେ, ୨୯ ଅପ୍ରେଲରେ ହେବାର ଥିଲା କିନ୍ତୁ ବିଜେଡି ପ୍ରାର୍ଥୀ ବେଦପ୍ରକାଶ ଅଗ୍ରୱାଲଙ୍କର ଦେହାନ୍ତ ଯୋଗୁଁ ମଇ ୧୯ ଯାଏଁ ନିର୍ବାଚନ ଘୁଞ୍ଚାଯାଇଥିଲା । ପରେ ଘୁର୍ଣ୍ଣିବାତ୍ୟା ଫଣୀ ଯୋଗୁଁ ଏହାକୁ ଆଉଥରେ ଘୁଞ୍ଚାଯାଇ ୨୦ ଜୁଲାଇରେ ଉପନିର୍ବାଚନ ଅନୁଷ୍ଠିତ ହୋଇଥିଲା । ଜୁଲାଇ ୨୪ ତାରିଖରେ ଏହାର ଫଳାଫଳ ପ୍ରକାଶ ପାଇଥିଲା । ବିଜେଡି ପ୍ରତିନିଧି ଏହି ଆସନରୁ ଜିତିଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୯ ମଧ୍ୟରେ ମୋଟ ୧୬ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ବସନ୍ତ ମୁଦଲି କବିତା ପୁରସ୍କାର ଓଡ଼ିଆ ଭାଷାର କବିମାନଙ୍କୁ ଦିଆଯାଉଥିବା ଏକ ସମ୍ମାନ, ଯାହାକି କବି ବସନ୍ତ ମୁଦୁଲିଙ୍କ ସ୍ମୃତିରେ ବସନ୍ତ ମୁଦୁଲି ସ୍ମୃତି ସଂସଦଦ୍ୱାରା ପ୍ରଦାନ କରାଯାଇଥାଏ । ସ୍ମୃତି ସଂସଦ ତରଫରୁ ପ୍ରତିବର୍ଷ ବସନ୍ତ ମୁଦୁଲି ସ୍ମୃତି ସମାରୋହରେ ଏହି ପୁରସ୍କାର ପ୍ରଦାନ କରାଯାଇଥାଏ । ଇତିହାସ ୧୯୮୬ ମସିହାରେ କବି ବସନ୍ତ ମୁଦୁଲିଙ୍କ ମୃତ୍ୟୁ ପରେ ୧୯୮୭ ମସିହାରୁ ଏହି ପୁରସ୍କାର ପ୍ରଦାନ କରାଯାଉଛି । କବି ସୁନୀଲ କୁମାର ପୃଷ୍ଟିଙ୍କୁ ୧୯୮୭ ମସିହାରେ ଏହି ପୁରସ୍କାର ପ୍ରଥମ କରି ପ୍ରଦାନ କରାଯାଇଥିଲା ।
ସୁରେନ୍ଦ୍ରନାଥ ଶତପଥୀ ଜଣେ ଓଡ଼ିଆ ଭାଷାବିତ ଓ ସାହିତ୍ୟିକ । ସେ କେନ୍ଦ୍ର ସାହିତ୍ୟ ଏକାଡେମୀ ଭାଷା ସମ୍ମାନ ଓ ଓଡ଼ିଶା ସାହିତ୍ୟ ଏକାଡ଼େମୀ ସମ୍ମାନ ଭଳି ଅନେକ ସାହିତ୍ୟ ସମ୍ମାନର ଅଧିକାରୀ । ତାଙ୍କର ୫୦ଟିରୁ ଅଧିକ ପୁସ୍ତକ ପ୍ରକାଶିତ ହୋଇଛି । ଉପନିଷଦ, ଯାତକ କଥା ଓ ରାମାୟଣ ଭଳି ଗ୍ରନ୍ଥକୁ ସେ ଅନୁବାଦ କରିଛନ୍ତି । ବୃତ୍ତିରେ ସେ ଜଣେ ଓଡ଼ିଶା ପ୍ରଶାସନିକ ସେବା ଅଧିକାରୀ ଥିଲେ । ସାହିତ୍ୟ ସର୍ଜନା ସୁରେନ୍ଦ୍ରନାଥ, ୮ଟି ଉପନ୍ୟାସ, ୩ଟି କ୍ଷୁଦ୍ରଗଳ୍ପ ସଂକଳନ, ୫ଟି ପ୍ରବନ୍ଧ ଓ ୨ଟି କବିତା ପୁସ୍ତକ ରଚନା କରିଛନ୍ତି । ସେ ଉପନିଷଦ, ରାମାୟଣ ଓ ଜାତକ କଥା ଆଦି ଗ୍ରନ୍ଥକୁ ସଂସ୍କୃତ ଓ ପାଲି ଭାଷାରୁ ଅନୁବାଦ କରିଛନ୍ତି ।
କଲ୍ପନା ଲାଜମି  (ଜନ୍ମ ୧୯୫୪ ) ଜଣେ ଭାରତୀୟ ଫିଲ୍ମ ନିର୍ଦ୍ଦେଶିକା , ନିର୍ମାତା ତଥା କଥାଚିତ୍ର ଲେଖିକା । ସେ ସର୍ବଦା ସ୍ୱାଧୀନ ଭାବରେ ଗତାନୁଗାତିକ ବ୍ୟବସାୟିକ ଫିଲ୍ମଠାରୁ ଭିନ୍ନ , ପ୍ରକୃତିକ କାହାଣୀ ଓ ଅଭିନୟ ସହ ଅଳ୍ପ ବଜେଟରେ ଫିଲ୍ମ ନିର୍ମାଣ କରିଥାନ୍ତି । ସେହି ଧାରଣର ଫିଲ୍ମକୁ ଭାରତରେ  " ସମାନ୍ତରାଳ "  ସିନେମା କୁହାଯାଇଥାଏ । ଆସାମୀୟ , ବଙ୍ଗାଳୀ ହିନ୍ଦୀ ଓ ଇଂରାଜୀ ଭାଷାରେ ଫିଲ୍ମ ନିର୍ମାଣ ସହ ଗୀତିକାର , ଲେଖକ , ଗାୟକ ଭାବରେ କାର୍ଯ୍ୟ କରୁଥିବା ଡାଃ ଭୁପେନ ହଜାରିକାଙ୍କ ସହ ସେ ବହୁକାଳ ଧରି କାର୍ଯ୍ୟ କରି ଆସୁଛନ୍ତି । ସଂକ୍ଷିପ୍ତ ଜୀବନୀ କଳ୍ପନା ଲାଜମି ନାମୀ ଫିଲ୍ମ ନିର୍ମାତ୍ରୀ ଲଳିତା ଲାଜମିଙ୍କ ଝିଅ ଏବଂ ଫିଲ୍ମ ନିର୍ମାତା ତଥା ଅଭିନେତା ଗୁରୁ ଦତ୍ତ ବକ ଝିଆରୀ ଅଟନ୍ତି । ସେ ପ୍ରଥମେ ସମାନ୍ତରାଳ ଫିଲ୍ମ ନିର୍ମାଣ ପାଇଁ ଜଣାଶୁଣା ନିର୍ମାତା/ ନିର୍ଦ୍ଦେଶକ ଶ୍ୟାମ ବେନେଗାଳଙ୍କ ସହଯୋଗୀ ଭାବରେ ନିର୍ଦ୍ଦେଶନା ଆରମ୍ଭ କରିଥିଲେ । ସେ ଶ୍ଯାମ ବେନେଗାଳଙ୍କ ଫିଲ୍ମ  " ଭୂମିକା " ରେ ପୋଷାକ ଡିଜାଇନର ହିସାବରେ କାର୍ଯ୍ୟ କରିଥିଲେ। ସେ ୧୯୭୮ ମସିହାରେ ଏକ ପ୍ରାମାଣିକ ଫିଲ୍ମ  " "  ନିର୍ମାଣ କରି ବହୁତ ସଫଳତା ପାଇବା ପରେ ଅନେକ ନିରୀକ୍ଷଣ ଓ ବିଶ୍ଳେଷଣ ଭିତ୍ତିକ ତଥା ତଥ୍ୟ ପୂର୍ଣ ପ୍ରାମାଣିକ ଫିଲ୍ମ ସବୁ ନିର୍ମାଣ କରିଥିଲେ । ତାହା ମଧ୍ୟରୁ ୧୯୮୧ ମସିହା ନିର୍ମିତ  " "  ଓ ୧୯୭୯ ନିର୍ମିତ  " "  ଖୁବ ପ୍ରଶଂସିତ ହେଇଥିଲା । ସେ ୧୯୮୬ ମସିହାରେ ତାଙ୍କର ପ୍ରଥମ ଫିଲ୍ମ ସାବନା ଆଜମି ଓ ନାସିରୁଦ୍ଦିନ ସାହାଙ୍କୁ ନେଇ  " ଏକ ପଲ୍ "  ନିର୍ମାଣ କରିଥିଲେ । ସେ ଏହା ନିର୍ମାଣ କରିବା ସହ ଗୁଲଜାରଙ୍କୁ ଚିତ୍ରନାଟ୍ୟ , କାହାଣୀ ଆଦି ଲେଖିବାରେ ସହାୟତା କରିଥିଲେ । ଏହା ପରେ ସେ ୧୯୮୮ ମସିହାରେ  " ଲୋହିତ କିନାରେ "  ନାମକ ଟେଲିଭିଜନ ଧାରାବାହିକ ନିର୍ମାଣ କରିଥିଲେ । ସେ ୧୯୯୩ ମସିହାରେ ଫିଲ୍ମ ନିର୍ମାଣକୁ ଫେରି ଡିମ୍ପଲ କପାଡିଆଙ୍କୁ ନେଇ ଏକ ଭିନ୍ନ ସ୍ୱାଦର ଫିଲ୍ମ  " ରୁଦାଲି "  ନିର୍ମାଣ କରିଥିଲେ । ଏହି ଫିଲ୍ମର ବଳିଷ୍ଠ ନାରୀ ଚରିତ୍ର ଅଭିନୟ ପାଇଁ ଡିମ୍ପଲଙ୍କୁ ଶ୍ରେଷ୍ଠ ଅଭିନେତ୍ରୀ ଭାବରେ ଜାତୀୟ ପୁରସ୍କାର ମିଳିଥିଲା । ଲାଜମିଙ୍କୁ ମଧ୍ୟ ଉତ୍ତମ ନିର୍ଦ୍ଦେଶନା ପାଇଁ ଏହି ଫିଲ୍ମ ପାଇଁ ଅନେକ ପ୍ରଶଂଶା ମିଳିଥିଲା । ନାରୀ ଚରିତ୍ରକୁ ମୁଖ୍ୟ କାହାଣୀ ଭାବରେ ନେଇ ସେ ମହିଳା ପ୍ରମୁଖ କାହାଣୀ ସହ  "  ନାମକ ଫିଲ୍ମ ନିଜେ ନିର୍ଦ୍ଦେଶନା ଦେଇ କିରଣ ଖେର ଓ ତବୁଙ୍କୁ ମୁଖ୍ୟ ଚରିତ୍ରରେ ନେଇ ନିର୍ମାଣ କରିଥିଲେ । ୨୦୦୧ ମସିହାରେ ତାଙ୍କ ନିର୍ମିତ  "  "  ନାମକ ଚିତ୍ର ଭାରତୀୟ ନାରୀମାନଙ୍କ ଉପରେ ଅତ୍ୟାଚାରର ବାରତା ନେଇ ନିର୍ମିତ ହେଇଥିଲା ଓ ଭାରତ ସରକାର ଏହାକୁ ସରକାରୀ ବ୍ହାବରେଭ ବିତରଣ କରିଥିଲେ ଏହାର ନାୟିକା  "ରବିନା ଟଣ୍ଡନ"  ମଧ୍ୟ ଜାତୀୟ ପୁରସ୍କାର ପାଇଥିଲେ । ସେ କଳ୍ପନାଙ୍କ ନିର୍ଦ୍ଦେଶନା ଫଳରେ ଅତ୍ୟନ୍ତ ହୃଦୟସ୍ପର୍ଶୀ ଅଭିନୟ କରିଥିଲେ । ୨୦୦୫ ମସିହାରେ କଳ୍ପନା ତାଙ୍କର ଅନ୍ତିମ ଫିଲ୍ମ  " ଚିଙ୍ଗାରି " ରେ ଅଭିନେତ୍ରୀ ସୁଷମା ସେନକୁ ବାରାଙ୍ଗନା ଚରିତ୍ରରେ ଅଭିନୟ କରେଇଥିଲେ । କିନ୍ତୁ ଏହି ଫିଲ୍ମ ବ୍ୟବସାୟ ଦ୍ରୁଷ୍ଟିରୁ ଖୁବ ଅସଫଳ ହେଇଯାଇଥିଲା ।
ବୃନ୍ଦାବନ ଦାସ ଜଣେ ଓଡ଼ିଆ କବି । ସେ ଆନୁମାନିକ ଷୋଡ଼ଶ ଶତାବ୍ଦୀର ଜନ୍ମଗ୍ରହଣ କରିଥିଲେ । ବୃନ୍ଦାବନ ଦାସ ଗୀତଗୋବିନ୍ଦର ପ୍ରଥମ ଓଡ଼ିଆ ଅନୁବାଦକ । ତାଙ୍କ ରଚିତ ଗ୍ରନ୍ଥ  'ରସବାରିଧି'  ପଣ୍ଡିତ ଆର୍ତ୍ତବଲ୍ଲଭ ମହାନ୍ତିଙ୍କଦ୍ୱାରା ସମ୍ପାଦିତ ହୋଇ ପ୍ରାଚୀ ସମିତି ପକ୍ଷରୁ ପ୍ରକାଶିତ ହୋଇଥିଲା ।
ଧଣ୍ଡୋ କେଶବ କାର୍ଭେ ଜଣେ ସମାଜକର୍ମୀ ଓ ହିନ୍ଦୁ ସାଧୁ ଥିଲେ । ସେ ଭାରତର ମହାରାଷ୍ଟ୍ର ରାଜ୍ୟସ୍ଥିତ ସେରାବାଲୀରେ ଜନ୍ମଗ୍ରହଣ କରିଥିଲେ । ତାଙ୍କର ନାରୀ ଅଧିକାର ତଥା ନାରୀ କଲ୍ୟାଣ ଓ ବିଧବା ବିବାହ ଭଳି ସାମାଜିକ କାମ ପାଇଁ ସେ ଭାରତ ରତ୍ନ ପୁରସ୍କାରରେ ସମ୍ମାନୀତ ହୋଇଥିଲେ । ପ୍ରାରମ୍ଭିକ ଜୀବନ କାର୍ଭେ ମହାରାଷ୍ଟ୍ର ରାଜ୍ୟସ୍ଥିତ ସେରାବାଲୀରେ ଜନ୍ମଗ୍ରହଣ କରିଥିଲେ । ତାଙ୍କର ପିଲାଦିନ ଡାପୋଲି ଜିଲ୍ଲାର ମୁରୁଦଠାରେ କଟିଥିଲା । ମୁରୁଦର ଏକ ସରକାରୀ ବିଦ୍ୟାଳୟରେ ସେ ପାଥମିକ ଶିକ୍ଷା ଗ୍ରହଣ କରିଥିଲେ । ସେ ପ୍ରତିଦିନ ରାମବିଜୟ, ହରିବିଜୟ ଓ ଶିବଲୀଳାମୃତ ଭଳି ଗ୍ରନ୍ଥ ଅଭ୍ୟାସ କରୁଥିଲେ । ଗୁରୁଙ୍କ ଆଦେଶରେ ସେ ସଂଧ୍ୟା ୫ଟାରୁ ସୂର୍ଯ୍ୟାସ୍ତ ପର୍ଯ୍ୟନ୍ତ ବିଦ୍ୟାଳୟ ନିକଟସ୍ଥ ଦୁର୍ଗା ମନ୍ଦିର ନିକଟରେ ଖବବରକାଗଜ ପଢୁଥିଲେ । ଗୁରୁଙ୍କ ଇଚ୍ଛା ଥିଲା ଯେ ଏହି ସମୟରେ ମନ୍ଦିରକୁ ଆସୁଥିବା ଭକ୍ତମାନେ ଦେଶର ସମସ୍ୟା ବିଷୟରେ ଅବଗତ ହୁଅନ୍ତୁ । ସେ ଯେତେବେଳେ ଅର୍ଥ ଉପାର୍ଜନକ୍ଷମ ହେଲେ, ସେ ସେହି ମନ୍ଦିରର ମରାମତି କାମ ପାଇଁ ଆଗେଇ ଆସିଲେ । ସେ ମୁରୁଦ ଉନ୍ନୟନ ପାଣ୍ଠି ମାଧ୍ୟମରେ ଗାଆଁପାଇଁ କେତେକ ଉନ୍ନତିମୂଳକ କାମ କରିଲେ । କାର୍ଭେ ନାରୀ ଅଧିକାର ତଥା ନାରୀ କଲ୍ୟାଣ ଓ ବିଧବା ବିବାହ କ୍ଷେତ୍ରରେ କାର୍ଯ୍ୟ କରିଥିଲେ । ସେ ମୁମ୍ବାଇରେ ପ୍ରଥମ ମହିଳା ବିଶ୍ୱବିଦ୍ୟାଳୟ ସ୍ଥାପନ କରିଥିଲେ । କାର୍ଭେଙ୍କ ସମ୍ମାନାର୍ଥେ ମୁମ୍ବାଇର କୁଇନ୍ସ ରୋଡ଼ର ନାମ ବଦଳାଇ ମହର୍ଷି କାର୍ଭେ ରାସ୍ତା ନାମରେ ନାମିତ କରାଯାଇଛି । ସମ୍ମାନ ଓ ପୁରସ୍କାର ୧୯୫୮ ମସିହାରେ ଭାରତ ସରକାରଙ୍କଦ୍ୱାରା ମହର୍ଷି କାର୍ଭେଙ୍କୁ ତାଙ୍କ ଶହେତମ ଜନ୍ମ ଦିବସରେ ଦେଶର ସର୍ବୋଚ୍ଚ ବେସାମରିକ ଉପାଧୀ ଭାରତ ରତ୍ନଦ୍ୱାରା ସମ୍ମାନିତ କରିଥିଲେ ।
ଚିଙ୍ଗୁଡ଼ି ପକୁଡ଼ି ଏକ ଆମିଷ ଖାଦ୍ୟ ଅଟେ ଏହାକୁ ଜଳଖିଆ ହିସାବରେ ଗ୍ରହଣ କରାଯାଏ । ଏହା ଭାରତରେ ପ୍ରାୟ ସମସ୍ତ ଅଞ୍ଚଳରେ ମିଳିନଥାଏ । ଚିଙ୍ଗୁଡିକୁ ଭଲ ଭାବରେ ସଫା କରିବା ପରେ ଏଥିରେ ମକା ଗୁଣ୍ଡ ମିଶାଇ ବିଭିନ୍ନ ମସଲା, କଟା ପିଆଜ, କଟା ଲଙ୍କା,ଅଦା ରସୁଣ ବଟା,ଲୁଣ, ଲେମ୍ବୁ ରସ,ଲଙ୍କା ଗୁଣ୍ଡ,ହଳଦୀ ଗୁଣ୍ଡ, ଭିନେଗାର ମିଶାଇ ଏକ ମିଶ୍ରଣ ପ୍ରସ୍ତୁତ କରାଯାଏ । ଏହାପରେ ଚିଙ୍ଗୁଡି ଗୁଡିକୁ ଗରମ ତେଲରେ ଛଣା ଯାଇ ଗରମ ଗରମ ପରସା ଯାଏ । ଏହାକୁ ଚିଲି ସସ୍ କିମ୍ବା ଟମାଟୋ ସସ୍ ସହ ଖାଆନ୍ତି ।
ଚମ୍ପିଆନ, ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏନ୍. ଗଙ୍ଗାଧର ରେଡ୍ଡୀ ଓ ଦୀପ୍ତି । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । କେ. ମୂରଲୀକ୍ରିଷ୍ଣା ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅର୍ଚ୍ଚିତା ସାହୁ । ଅର୍ଚ୍ଚିତା ଏହି କଥାଚିତ୍ରଟିରେ ଜଣେ ଗାଉଁଲି ଚାଷୀର ଝିଅ ଭୂମିକାରେ ଅଭିନୟ କରିଥିଲେ, ଯିଏକି ପରବର୍ତ୍ତୀ ସମୟରେ ସ‌ହରକୁ ଯାଇ ନିଜର ଇଚ୍ଛା ପୂରଣ କରିବାକୁ କିକ୍ ବକ୍ସର ଭାବରେ ଆନ୍ତର୍ଜାତୀୟ ସ୍ତରରେ ପୁରସ୍କୃତ ହୁଅନ୍ତି । ମନୋଜ ମିଶ୍ର, ପୃଥ୍ୱୀରାଜ ନାୟକ, ସଲିଲ ମିତ୍ର, କାଳିଆ, ମୌସୁମୀ, ଆଶିଷ, ପ୍ରୀତିରାଜ ଶତପଥୀ, ଇଲୁ ବାନାର୍ଜୀ, ବାବୁ ପ୍ରଧାନ, କୁନି ମିଶ୍ର, ସନ୍ଦୀପ ମନାଲି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରରେ ଅର୍ଚ୍ଚିତ ୪ଟି ଅଲଗା ଅଲଗା ଶୈଳୀରେ ଅଭିନୟ କରିଥିଲେ । ତାଙ୍କୁ ବକ୍ସିଂ ପାଇଁ ସ୍ୱତନ୍ତ୍ର ପ୍ରଶିକ୍ଷଣ ନେବା ସ‌ହ ସେ ନିୟମିତ ବ୍ୟାୟାମ କରୁଥିବା କଥା ତାଙ୍କର ସୋସିଆଲ ମିଡ଼ିଆ ପୃଷ୍ଠାରେ ଫଟୋ ସ‌ହିତ ସେୟାର କରିଥିଲେ । ଅଭିନୟ ଅର୍ଚ୍ଚିତା ସାହୁ ମନୋଜ ମିଶ୍ର ପୃଥ୍ୱୀରାଜ ନାୟକ ସଲିଲ ମିତ୍ର ସୁଧାଂଶୁ ନାରାୟଣ ଦାଶ କାଳିଆ ମୌସୁମୀ ଆଶିଷ ପ୍ରୀତିରାଜ ଶତପଥୀ ଇଲୁ ବାନାର୍ଜୀ ବାବୁ ପ୍ରଧାନ କୁନି ମିଶ୍ର ସନ୍ଦୀପ ମନାଲି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ ।
ପୋଇ ବା ବାସେଲା ଆଲ୍ବା ଏକ ଖାଦ୍ଯୋପଯୋଗୀ ଲତା ଜାତୀୟ ଉଦ୍ଭିଦ । ଏହାର ଉତ୍ପତ୍ତି ଭାରତୀୟ ଉପମହାଦେଶ, ଦକ୍ଷିଣ-ପୂର୍ବ ଏସିଆ ତଥା ନୂଆଗିନିରେ ବୋଲି ବିଶ୍ବାସ କରାଯାଏ। ଏହାର ପତ୍ର ମୋଟା । ଏହା ଏକ ଲୋକପ୍ରିୟ ତଥା ଉପକାରୀ ବନୌଷଧୀ ଏବଂ ଏହାର ପତ୍ରକୁ ଶାଗ ରୂପେ ମଧ୍ୟ ବ୍ୟବହାର କରାଯାଏ । ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ଶୀତଳ, ରୁଚିକର । ତରଳ ଝାଡା, ରକ୍ତହୀନତା ତଥା କର୍କଟ ରୋଗରେ ଏହାର ଔଷଧୀୟ ବ୍ୟବହାର ହୋଇଆସୁଛି । ବ୍ୟବହାର ଏହାର ଶୀତଳ ଗୁଣ ଯୋଗୁଁ ପୋଡ଼ା ଘାରେ ପୋଇ ପତ୍ରର ରସ ଏବଂ ଘିଅ ମିଶାଇ ପ୍ରୟୋଗ କରାଯାଏ । ଗର୍ଭବତୀ ମହିଳାଙ୍କ କୋଷ୍ଠକାଠିନ୍ୟ ସମସ୍ୟାରେ ମଧ୍ୟ ପୋଇପତ୍ରର ରସ ବ୍ୟବହାର କରାଯାଏ ।ଏହାର ମୂଳର ରସକୁ ଆମବାତ ସମ୍ପର୍କୀୟ ବ୍ୟଥା ଲାଘବ ପାଇଁ ବ୍ୟବହାର କରାଯାଏ । ଏହାର ପତ୍ରରୁ ପିଠା ମଧ୍ୟ ପ୍ରସ୍ତୁତ ହୋଇଥାଏ । ଏହା ଛଡା ପୋଇପତ୍ରରେ ଚୁନାମାଛ ପକାଇ ଛେଞ୍ଚଡା ପ୍ରସ୍ତୁତ କରାଯାଏ । ପତ୍ର ଓ କାଣ୍ଡକୁ ଛୋଟ ଛୋଟ କରି କାଟି ଘାଣ୍ଟ ତରକାରୀ କିମ୍ବା ଶୁଖୁଆ ସହିତ ରାଇ କରାଯାଏ । ଏହାର ଛୋଟ କଢ  (ପୋଇକଢ)କୁ ମଧ୍ୟ ତରକାରୀ କରାଯାଇଥାଏ  । ପୋଇଶାଗ ରାଈ ତଥା ପୋଇଶାଗ ଚିଙ୍ଗୁଡି ଘାଣ୍ଟ ପୋଇଶାଗରୁ ପ୍ରସ୍ତୁତ ଲୋକପ୍ରିୟ ବ୍ୟଞ୍ଜନ ।
ଡ୍ରୋନାବିନୋଲ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ମାରିନୋଲ, ହେଉଛି ଏକ ଔଷଧ ଯାହା ଏଡସ ରୋଗର ଖାଇବା ଲାଳସାକୁ ଉତ୍ସାହିତ କରିବା ପାଇଁ ଏବଂ କେମୋଥେରାପି ଜନିତ ଅଇ ଓ ବାନ୍ତିର ସାଧାରଣ ଚିକିତ୍ସାରେ ଉପଶମ ନ ହେଲେ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ଏହାର ପ୍ରଭାବ ଏକ ଘଣ୍ଟା ମଧ୍ୟରେ ଆରମ୍ଭ ହୁଏ ଏବଂ ୨୪ ଘଣ୍ଟାରୁ ଅଧିକ ସମୟ ଧରି ରହିପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ମୁଣ୍ଡ ବୁଲାଇବା, ପରମ ଆନନ୍ଦ ଅନୁଭବ କରିବା, ଅଇ, ବାନ୍ତି, ଏବଂ ଅସ୍ୱାଭାବିକ ଭାବନା ସୃଷ୍ଟି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ବାତ, ଦ୍ରୁତ ହୃତ୍‌ସ୍ପନ୍ଦନ, ଅପବ୍ୟବହାର ଏବଂ ନିମ୍ନ ରକ୍ତଚାପ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ଉତ୍ପାଦିତ କାନନାବିନଏଡ; ଟେଟ୍ରାହାଇଡ୍ରୋକାନାବିନୋଲର ଏକ ଆଇସୋମର୍ ଏବଂ ଗଞ୍ଜେଇର ମୁଖ୍ୟ ମତି-ସକ୍ରିୟକ ଉପାଦାନ ଅଟେ । ୧୯୮୫ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ଡ୍ରୋନାବିନୋଲ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ୨.୫ ମିଗ୍ରା ମାତ୍ରା ଦିନକୁ ଦୁଇଥର କ୍ରୟ କଲେ ପ୍ରାୟ ୫୨ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହା ଏକ ଅନୁସୂଚିତ ତୃତୀୟ ନିୟନ୍ତ୍ରିତ ପଦାର୍ଥ ଅଟେ ।
କୋୟୋଟ ଏକ କେନାଇନ ବା କୁକୁର   ଜାତୀୟ ପ୍ରାଣୀ ଯିଏ ଉତ୍ତର ଆମେରିକାରେ   ବାସ କରନ୍ତି । ସମ୍ପର୍କୀୟ ଗ୍ରେ ଉଲ୍ଫ ବା ଗଧିଆଠାରୁ ଏହା ଛୋଟ ଓ ପ୍ରାଚ୍ୟ ଉଲ୍ଡ   ବା ଗଧିଆ ଓ ଲାଲ ଉଲ୍ଫଠାରୁ   ଅଳ୍ପ ଛୋଟ । ଏହାର ଅଧିକ ହିଂସ୍ର, ଏହାକୁ ପ୍ରାଣୀବିଜ୍ଞାନୀମାନେ ଆମେରିକାନ ଜାକାଲ କ‌ହନ୍ତି । ଏହାର କିଛି ଐତିହାସିକ ନାମ ମଧ୍ୟରରୁ ପ୍ରେୟାରି ଉଲ୍ଫ ଓ ବ୍ରସ ଉଲ୍ଫ ଉଲ୍ଲଖନୀୟ । ଉତ୍ତର ଆମେରିକା ଓ ମେକ୍ସିକୋ ଓ ମଧ୍ୟ ଆମେରିକାରେ ଏମାନେ ବ‌ହୁ ସଂଖ୍ୟାରେ ଥିବାରୁ ଏହି ପ୍ରାଣୀ ସ୍ୱଳ୍ପ ଚିନ୍ତାଜନ‌କ    ଅବସ୍ଥାରେ ଅଛନ୍ତି, ଏ କଥା ଇଣ୍ଟରନ୍ୟାସନାଲ ୟୁନିଅନ ଫର କଞ୍ଜରଭେସନ ଅଫ ନେଚର   ସଂସ୍ଥା ପ୍ରକାଶ କରିଛି । ଏହି ପ୍ରାଣୀଙ୍କର ମାନବ ସୃଷ୍ଟି କରୁଥିବା ପରିବେଶ ସ‌ହିତ ଖାପ ଖୁଆଇ ପାରିବାର ପ୍ରତିଭା ଅଛି । ନିଜର କ୍ଷେତ୍ର କୋୟୋଟ ବିସ୍ତାର କରିବାକୁ ଲାଗିଛି ଓ ପାନାମା କେନାଲ   ପାରି ହୋଇ ପୂର୍ବ ଆମେରିକାରେ ସ‌ହର ଦିଗକୁ ମୁହାଁଉଥିବା ସନ ୨୦୧୩ରେ ଜଣାପଡ଼ିଲା । ଊନବିଂଶ ପ୍ରକାରର   କୋୟୋଟ ଦେଖାଯାଆନ୍ତି । ଅଣ୍ଡିରା କୋୟୋଟର ହାରାହାରି ଓଜନ ୮-୨୦କେଜି/ ୧୬-୪୪ପାଉଣ୍ଡ ଓ ମାଈ କୋୟୋଟର ଓଜନ ୭-୧୮କେଜି/ ୧୫-୪୦ପାଉଣ୍ଡ ହୋଇଥାଏ । ତାଙ୍କର ଲୋମ ରଙ୍ଗ ହାଲୁକା ପାଉଁଶିଆ ଓ ଲାଲ ବା ତମ୍ବା ରଙ୍ଗରେ କଳା ଓ ଧଳା ଦାଗ ଥାଏ ଯଦିଓ ସ୍ଥାନ ଅନୁସାରେ ପରିବର୍ତ୍ତନ ଆସିପାରେ । ଏହାର ମେଳଜୋଳ ପରିବର୍ତ୍ତନଶୀଳ, କେତେବେଳେ ଏକ‌କ ପରବାରରେ ରହେ ତ ଆଉ କେତେବେଳେ ସମ୍ପର୍କ ବିହୀନ ଦଳ ସାଥିରେ ରହେ । ସାଧାରଣତଃ ଏହା ପଶୁ ମାଂସ ଯେପରିକି ହରିଣ, ଠେକୁଆ, ପକ୍ଷୀ, ମୂଷା ଜାତୀୟ ଜୀବ, ସରୀସୃପ, ମାଛ, ଉଭୟଚର ଜୀବ ଓ ଅମେରୁଦଣ୍ଡୀ ପ୍ରାଣୀଙ୍କ ମାଂସ ଖାଏ । ବେଳେ ବେଳେ ଏହା ଫଳ ଓ ପରିବା ଆହାର କରେ । ଏହାର ଏକ ନିଜସ୍ୱ ଏକ‌କ ବୋବାଳି ଅଛି । ମାନବ ଏହାର ବଡ଼ ଶତ୍ରୁ, ଉତ୍ତର ଆମେରିକାର କାଉଜର ଓ ପା‌ଁଉସିଆ ଗଧିଆ । ଏହା ସତ୍ତ୍ୱେ ବେଳେ ବେଳେ ମାଈ ଲାଲ, ପାଉଁସିଆ ଗଧିଆ ସାଥିରେ ମିଶି ପ୍ରଜନନ କରେ ଓ ହାଇବ୍ରିଡ ଛୁଆ   କରେ । ଉତ୍ତର ଆମେରିକାର ଉତ୍ତରପୂର୍ବ ଇଲାକାରେ ଏହାର ଅନେକ ଉପ‌ପ୍ରଜାତି ଦେଖାଯାଆନ୍ତି ଯାହା ଐତିହାସିକ ଓ ଆଧୁନିକ ସଙ୍ଗମ ଯୋଗୁ ହୋଇଥିବା ଜଣାଯାଏ । ଜେନେଟିକ ପରୀକ୍ଷାଦ୍ୱାରା ଏମାନଙ୍କର କୋୟୋଟ ଜିନ ଥିବା ଦେଖାଯାଏ । ଉତ୍ତର ଆମେରିକାର ଆଦିମ ଅଧିବାସୀମାନଙ୍କର   ଲୋକ‌କଥାରେ କୋୟୋଟ ଏକ ମୂଖ୍ୟ ଚରିତ୍ର ସ୍ଥାନ ଗ୍ରହଣ କରିଥାଏ । ଏହି ଲୋକକଥାର କାହାଣୀରେ କୋୟୋଟକୁ ଏକ ଠକ ବା ଚାଲବାଜ ଭାବରେ ବର୍ଣ୍ଣନା କରାଯାଏ ଓ ସେ ତାର ଚେହେରା ପରିବର୍ତ୍ତନ କରି ପ୍ରକୃତ କୋୟୋଟରୁ ମଣିଷ ଭାବରେ ପରିବର୍ତ୍ତିତ ହୋଇପାରେ । ସାମାଜିକ ପରମ୍ପରା ବିରୁଦ୍ଧରେ ଠକାମୀ ଓ ହାସ୍ୟରସ ସାହାଯ୍ୟରେ କୋୟୋଟ ବିଦ୍ରୋହ କରେ । ମେସୋଆମେରିକାରେ   ଏହାକୁ ଏକ ମିଲିଟାରୀ ଯୋଦ୍ଧା ଭାବରେ ଚିତ୍ରଣ କରାଯାଇଛି । ଆମେରିକାରେ ୟୁରୋପର କଲୋନୀ ସୃଷ୍ଟି ହେବା ପରେ ଆଙ୍ଗ୍ଲୋ-ଆମେରିକା ସଂସ୍କୃତିରେ ଏହାକୁ ଏକ ଭୀରୁ ଓ ଅବିଶ୍ୱାସୀ ପ୍ରାଣୀ ଭାବରେ ବର୍ଣ୍ଣନା କରାଯାଇଛି ।
ଚିତ୍ତରଞ୍ଜନ ନାୟକ ଓଡ଼ିଶାର କେନ୍ଦୁଝର ଜିଲ୍ଲାରେ ଜନ୍ମିତ ଜଣେ ଭାରତୀୟ ଓଡ଼ିଆ-ଭାଷୀ କବି ଓ ସରକାରୀ ଅଧିକାରୀ । ସେ ଚାରି ଗୋଟି କବିତା ପୁସ୍ତକ ରଚନା କରିବା ସମେତ ୩୦୦ରୁ ଉର୍ଦ୍ଧ୍ୱ କବିତା କରିଛନ୍ତି । ତାଙ୍କର ସାହିତ୍ୟ ରଚନା ନିମନ୍ତେ ସେ ୨୦୨୩ ପାଇଁ ବସନ୍ତ ମୁଦୁଲି କବିତା ପୁରସ୍କାର ପାଇଥିଲେ । ଜୀବନୀ ଚିତ୍ତରଞ୍ଜନ ନାୟକ କେନ୍ଦୁଝର ଜିଲ୍ଲାର ହାଟଡ଼ିହି ବ୍ଲକ ଅନ୍ତର୍ଗତ ଡଅଁର ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ରବୀନ୍ଦ୍ରନାଥ ନାୟକ ଓ ମାତାଙ୍କ ନାମ ମନୋରମା ନାୟକ । ଚିତ୍ତରଞ୍ଜନ ନିଜ ପିତାଙ୍କ ରଚନାଦ୍ୱାରା ପ୍ରଭାବିତ ହୋଇଥିଲେ । ଭଦ୍ରକ କଲେଜରେ ପାଠପଢ଼ା ସମୟରେ ସେ କବିତା ପ୍ରତି ଅଧିକ ଆକୃଷ୍ଟ ହୋଇଥିଲେ ଏବଂ ସେତେବେଳେର ଅନେକ କବିତା ପାଠୋତ୍ସବରେ ଯୋଗ ଦେବା ସହିତ ବିଭିନ୍ନ ପତ୍ରପତ୍ରିକାରେ କବିତାମାନ ଲେଖୁଥିଲେ । ସାହିତ୍ୟ ରଚନା ତାଙ୍କ ରଚିତ କବିତାଗୁଡ଼ିକ ସମ୍ବାଦ,ସମାଜ (ଖବରକାଗଜ) ଧରିତ୍ରୀ, ଝଙ୍କାର, ଇସ୍ତାହାର, ନବରବି, ସଚିତ୍ର ବିଜୟା, ଗୋକର୍ଣ୍ଣିକା, ସାହିତ୍ୟ ଦର୍ପଣ, ବନଫୁଲ,ସୃଜନର ପାହାଚ, ଶୈଳଜା, ପ୍ରତିବେଶୀ,ରେବତୀ, ଜନସୁଧା, ପକ୍ଷୀଘର, ତୀର ତରଙ୍ଗ ଭଳି ଖବର ଖବର କାଗଜ ଓ ପତ୍ରିକାରେରେ ନିୟମିତ ପ୍ରକାଶିତ ହେଇଅଛି  । ୨୦୧୯, ୨୦୨୦, ୨୦୨୧ ଓ ୨୦୨୪ ମସିହାରେ ଟାଇମ୍‌ପାସ୍ ପ୍ରକାଶନଦ୍ୱାରା ତାଙ୍କର ଚାରିଗୋଟି କବିତା ସଂକଳନ ଯଥାକ୍ରମେ ମାଟି ଛୁଇଁନଥିବା ସୂର୍ଯ୍ୟୋଦୟ, ଡାକୁଛ ବୋଲି ଜାଣେ ' ଆସୁଛ ବୋଲି ଜାଣେ ଓ  "ଲିଜା ମିଶ୍ର ଓ ଅନ୍ୟାନ୍ୟ କବିତା"  ପ୍ରକାଶ ପାଇଥିଲା । ରଚନାବଳୀ ମାଟି ଛୁଇଁନଥିବା ସୂର୍ଯ୍ୟୋଦୟ  (କବିତା ସଂକଳନ, ୨୦୧୯) ଡାକୁଛ ବୋଲି ଜାଣେ  (କବିତା ସଂକଳନ, ୨୦୨୦) ଆସୁଛ ବୋଲି ଜାଣେ  (କବିତା ସଂକଳନ, ୨୦୨୧) ଲିଜା ମିଶ୍ର ଓ ଅନ୍ୟାନ୍ୟ କବିତା  (କବିତା ସଂକଳନ, ୨୦୨୪) ସମ୍ମାନ ଓ ପୁରସ୍କାର ୨୦୨୩ ବର୍ଷ ପାଇଁ ସେ ସେ ବସନ୍ତ ମୁଦୁଲି କବିତା ପୁରସ୍କାରରେ ସମ୍ମାନୀତ ହୋଇଥିଲେ  । ପୂର୍ବରୁ ସେ କଳିଙ୍ଗ ଲିଟେରାରୀ ୟୁଥ ଆୱାର୍ଡ, ଫକୀରମୋହନ ସାହିତ୍ୟ ସଂସଦ ଯୁବକବି ପୁରସ୍କାର  (ହାଜି ଅସରଫ ଅଲ୍ଲୀ ଉଦୟ ପ୍ରତିଭା), କବିକନ୍ୟା ସ୍ମୃତି ପୁରସ୍କାର, ସଚିବାଳୟ ଲେଖକ ପରିଷଦ କବିତା ପୁରସ୍କାର, ଆନନ୍ଦପୁର ଲେଖକ ସମବାୟ କବିତା ପୁରସ୍କାର, ନିଜସ୍ୱ ସମ୍ନାନ, ବଡ଼ବିଲ, କେନ୍ଦୁଝର, କେନ୍ଦୁଝର ସମାଚାର କବିତା ପୁରସ୍କାର, ସୃଜନ ଇଣ୍ଡିଆ ଯୁବକବି ପୁରସ୍କାର, ପରାଗ ସାହିତ୍ୟ ସମ୍ମାନ, କେନ୍ଦ୍ରାପଡ଼ା, ଆଦି ପୁରସ୍କାର ପାଇଛନ୍ତି  ।
ବେଲଜୁଟିଫାନ  (ଇଂରାଜୀ ଭାଷାରେ ), ୱେଲିରେଗ ଏକ ବିକ୍ରୟ ନାମ, ଏକ ଔଷଧ ଯାହା ଭନ୍ ହିପେଲ-ଲିଣ୍ଡାଉ ରୋଗ-ଆସୋସିଏଟେଡ୍ ବୃକ୍‌କୀୟ ଜୀବକୋଷ କର୍କଟ, କେନ୍ଦ୍ରୀୟ ସ୍ନାୟୁ ପ୍ରଣାଳୀର  (ସିଏନ୍ଏସ୍) ହେମାଞ୍ଜିଓବ୍ଲାଷ୍ଟୋମା କିମ୍ବା ଅଗ୍ନାଶୟ ନ୍ୟୁରୋଏଣ୍ଡୋକ୍ରାଇନ୍ ଅର୍ବୁଦର   ଚିକିତ୍ସା ପାଇଁ ବ୍ୟବହୃତ ହୁଏ  । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ୍ ହେମୋଗ୍ଲୋବିନ୍, ଥକ୍କା, ବୃକ୍‌କ ସମସ୍ୟା, ମୁଣ୍ଡବିନ୍ଧା, ମୁଣ୍ଡ ବୁଲାଇବା, ରକ୍ତରେ ଶର୍କରା ବୃଦ୍ଧି, ଏବଂ ଅଇ ଲାଗିବା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କମ୍ ଅମ୍ଳଜାନ ହୋଇପାରେ । ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି ହୋଇପାରେ । ଏହା ଏକ ହାଇପୋକ୍ସିଆ-ଇଣ୍ଡ୍ୟୁସିବ୍ଲ ଫ୍ୟାକ୍ଟର୍ ୨ ଇନହିବିଟର । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ବେଲଜୁଟିଫାନ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ଏହାର ଏକ ମାସର ଚିକିତ୍ସା ଖର୍ଚ୍ଚ ୨୦୨୨ ସୁଦ୍ଧା ପ୍ରାୟ ୧୨,୦୦୦ ହେଉଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୨୮,୦୦୦ ଡଲାର ଅଟେ  ୟୁରୋପରେ ଏହା ଏପର୍ଯ୍ୟନ୍ତ ଉପଲବ୍ଧ ହୋଇନାହିଁ ।
‌ଭୂମି ପେଦନେକର‌  (ଜନ୍ମ: ୧୮ ଜୁଲାଇ ୧୯୮୯) ଜଣେ ଭାରତୀୟ କଥାଚିତ୍ର ଅଭିନେତ୍ରୀ  । ୟଶ୍‌ରାଜ୍ ଫିଲ୍‌ସ୍‌ରେ ଜଣେ ସ‌ହକାରୀ ନିର୍ଦ୍ଦେଶିକା ଭାବରେ କିଛିବର୍ଷ କାର୍ଯ୍ୟ କରିବା ପରେ ଭୂମି ସେହି ପ୍ରଯୋଜନା ସଂସ୍ଥା ସ‌ହ ତିନୋଟି ଚଳଚ୍ଚିତ୍ର ପାଇଁ ମୁଖ୍ୟ ଭୂମିକାରେ ଅଭିନୟ କରିବା ପାଇଁ ଚୁକ୍ତି କରିଥିଲେ । ୨୦୧୫ ମସିହାରେ ଭୂମି ହିନ୍ଦୀ କଥାଚିତ୍ର ‌ଦମ୍ ଲଗାକେ ହେଇସା‌ରେ ପ୍ରଥମ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ଭୂମିଙ୍କ ସ‌ହ ଅଭିନେତା ଆୟୁଷମାନ ଖୁରାନା ମୁଖ୍ୟ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ଭୂମି ୬୧ତମ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ପୁରସ୍କାର ପାଇଥିଲେ । ଏଥିସ‌ହ ସ୍କ୍ରିନ୍ ଆୱାର୍ଡ଼, ପ୍ରଡୁସର ଗିଲ୍ଡ ଫିଲ୍ମ ଆୱାର୍ଡ଼, ଜି ସିନେ ଆୱାର୍ଡ଼ ଏବଂ ଆନ୍ତର୍ଜାତୀୟ ଭାରତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ନବାଗତା ପୁରସ୍କାର ପାଇଥିଲେ । ପ୍ରାରମ୍ଭିକ ଜୀବନ ଭୂମି ମୁମ୍ବାଇଠାରେ ୧୮ ଜୁଲାଇ ୧୯୮୯ରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ମହାରାଷ୍ଟ୍ର ଲୋକ ଏବଂ ମାଆ ହରିଆଣୀ । ସେ ମୁମ୍ବାଇରେ ରହୁଥିଲେ ଏବଂ ଆର୍ଯ୍ୟ ବିଦ୍ୟାମନ୍ଦିର, ଜୁହୁ, ମୁମ୍ବାଇରୁ ତାଙ୍କର ବିଦ୍ୟାଳୟ ଶିକ୍ଷା ଶେଷ କରିଥିଲେ । ସେ ୟଶ୍‌ରାଜ୍ ଫିଲ୍ମ‌ସ୍ ସ‌ହିତ ଜଣେ ସ‌ହକାରୀ ନିର୍ଦ୍ଦେଶିକା ଭାବରେ ୬ବର୍ଷ ଧରି କାର୍ଯ୍ୟ କରିଥିଲେ । ଅଭିନୟ ଜୀବନ ଭୂମି ୬ବର୍ଷ ଧରି ୟଶ୍‌ରାଜ୍ ଫିଲ୍ମ‌ସ୍‌ରେ ସ‌ହକାରୀ ନିର୍ଦ୍ଦେଶିକା ଭାବରେ କାର୍ଯ୍ୟ କରିବା ପରେ ୟଶ୍‌ରାଜ୍ ଫିଲ୍ମ‌ସ୍‌ରେ ୩ଟି ଚଳଚ୍ଚିତ୍ର କରିବା ପାଇଁ ଚୁକ୍ତି କରିଥିଲେ । ଭୂମିଙ୍କର ପ୍ରଥମ ଚଳଚ୍ଚିତ୍ର ଅଭିନେତା ଆୟୁଷମାନ ଖୁରାନାଙ୍କ ସ‌ହ ୨୦୧୫ରେ ମୁକ୍ତିଲାଭ କରିଥିଲା ।ଏହି ଚଳଚ୍ଚିତ୍ରରେ ଭୂମିଅ ଶ୍ରଦ୍ଧା ବର୍ମା ନାମକ ଏକ ମୋଟି ଝିଅ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ଭୂମି ୧୨କିଲୋ ଓଜନ ବଢ଼ାଇଥିଲେ । ଏହାପରେ ଚଳଚ୍ଚିତ୍ର ମୁକ୍ତିଲାଭ କରିବା କିଛିଦିନ ପୂର୍ବରୁ ସେ ଓଜନ ହ୍ରାସ କରାଇବା ଆରମ୍ଭ କରିଥିଲେ । ସେ ତାଙ୍କର ସେ ମୋଟାପଣକୁ ହଟାଇବା ପରେ ଏକ ଭିନ୍ନ ରୂପରେ ଦର୍ଶକଙ୍କ ଆଗକୁ ପ୍ରଚାର ପାଇଁ ଆସିଥିଲେ । ପ୍ରଯୋଜନା ସଂସ୍ଥାର ନିର୍ଦ୍ଦେଶମତେ ଭୂମି ଚଳଚ୍ଚିତ୍ରର ମୁକ୍ତିଲାଭ ଯାଏଁ ଗଣମାଧ୍ୟମରେ ଆସିନଥିଲେ । ଫଳରେ ଚଳଚ୍ଚିତ୍ରରେ ତାଙ୍କୁ ଏକ ମୋଟି ଝିଅ ଏବଂ ପରେ ପତଳା ରୂପରେ ଦେଖିଲେ ଦର୍ଶକ ଅଧିକ ପସନ୍ଦ କରିବେ ବୋଲି ଯୋଜନା ଥିଲା । ସେହିବର୍ଷ ଭୂମି -ଫିଲ୍ମ‌ସ୍‌ର କ୍ଷୁଦ୍ର ଚଳଚ୍ଚିତ୍ରରେ ଅଭିନୟ କରିଥିଲେ । ଚାରି ଭାଗ ବିଶିଷ୍ଟ ଏହି ଚଳଚ୍ଚିତ୍ରଟି ଲିଙ୍ଗ ଅସମାନତା ଉପରେ ପର୍ଯ୍ୟବସିତ ଥିଲା ଯାହାକି ୟୁ ଟ୍ୟୁବ୍‌ରେ ମୁକ୍ତିଲାଭ କରିଥିଲା । ଏହି କ୍ଷୁଦ୍ର ଚଳଚ୍ଚିତ୍ରର ବିଭିନ୍ନ ଭାଗରେ ପରିଣୀତି ଚୋପ୍ରା, କଳ୍କୀ କୋଇଚାଲିନ୍ ଏବଂ ରିଚା ଚଢା ପ୍ରମୁଖ ଅଭିନୟ କରିଥିଲେ । ଭୂମିଙ୍କର ଆଗାମୀ ଚଳଚ୍ଚିତ୍ରର ନିର୍ଦ୍ଦେଶନା ଦେଉଛନ୍ତି ସମୀର ଶର୍ମା ଏବଂ ମୁଖ୍ୟ ଭୂମିକାରେ ପୁଣିଥରେ ଆୟୁଷମାନ ଅଭିନୟ କରୁଛନ୍ତି ।
ରାହୁଳ ବୋଷ  (ଜନ୍ମ: ୧୯୬୭ ଜୁଲାଇ ୨୭) ଜଣେ ଭାରତୀୟ ସିନେ ଅଭିନେତା, ନିର୍ଦ୍ଦେଶକ, କାହାଣୀକାର, ସାମାଜିକ କର୍ମୀ, ରଗବି ଖେଳାଳୀ  । ସେ ବେସରକାରୀ ଓ ଅଣଲାଭକାରୀ ସଂଗଠନ  "ଦି ଫାଉଣ୍ଡେସନ" ର ପ୍ରତିଷ୍ଠାତା । ସେ ୧୯୯୩ ମସିହାରେ ଅଭିନୟ ଆରମ୍ଭ କରି ବର୍ତ୍ତମାନ ଯାଏ ସକ୍ରିୟ ଭାବେ ଅଭିନୟରେ ଜଡ଼ିତ । ପ୍ରାରମ୍ଭିକ ଜୀବନ ବୋଷ କର୍ଣ୍ଣାଟକର ବେଙ୍ଗାଳୁରୁଠାରେ ୧୯୬୭ ଜୁଲାଇ ୨୭ ତାରିଖରେ ଜନ୍ମଲାଭ କରିଥିଲେ ।
ମାଦଳା ପାଞ୍ଜିର ତଥ୍ୟ ଅନୁଯାୟୀ ଜଗନ୍ନାଥ ମନ୍ଦିରକୁ ଆକ୍ରମଣ କରିବାରେ ରକ୍ତବାହୁ ହେଉଛି ପ୍ରଥମ ଯବନ ଆକ୍ରମଣକାରୀ । ଏଥିରେ ଇପଲବ୍ଧ ତଥ୍ୟ ଅନୁଯାୟୀ ସେ ଓଡ଼ିଶାର ତତ୍‌କାଳୀନ ରାଜା ସୁବର୍ଣ୍ଣଦେବଙ୍କୁ ପରାସ୍ତ କରିବା ପରେ ଜଗନ୍ନାଥ ମନ୍ଦିରକୁ ଆକ୍ରମଣ କରିବାକୁ ସମର୍ଥ ହୋଇଥିଲେ । ମାଦଳା ପାଞ୍ଜିରେ ଉପଲବ୍ଧ ତଥ୍ୟ ଅନୁଯାୟୀ ରକ୍ତବାହୁଙ୍କ ଆକ୍ରମଣ ସମୟରେ ଓଡ଼ିଶାର ସୋଭନଦେବ ନାମକ ଜଣେ ରାଜା ପ୍ରଭୁ ଜଗନ୍ନାଥ, ବଳଭଦ୍ର ଏବଂ ଦେବୀ ସୁଭଦ୍ରାଙ୍କ ପ୍ରତିମୂର୍ତ୍ତିକୁ ଉଦ୍ଧାର କରି ଅନ୍ୟତ୍ର ନେବାକୁ ସମର୍ଥ ହେଲେ । ଯବନ ଆକ୍ରମଣରୁ ରକ୍ଷା କରିବା ପାଇଁ ସୋନପୁର ନିକଟସ୍ଥ ଏକ ଗୁମ୍ଫାରେ ଚତୁର୍ଧା ମୂର୍ତ୍ତିକୁ ଲୁଚାଇ ରଖାଯାଇଥିଲା । ଏହି ସମୟରେ ଚତୁର୍ଧା ମୁରତି ପାତାଳୀ ହୋଇଥିବାରୁ ଏହା ପାତାଳୀ ଶ୍ରୀକ୍ଷେତ୍ର ନାମରେ ପ୍ରସିଦ୍ଧି ଲାଭ କରିଛି । ପରିଚୟ ରାଜା ଶୋଭନ ଦେବଙ୍କ ୨ୟ ଅଙ୍କରେ ରକ୍ତବାହୁ ନାମକ ଜଣେ ବିଦେଶୀ ପୁରୀ ଜଗନ୍ନାଥ ମନ୍ଦିର ଉପରେ ଆକ୍ରମଣ କରିଥିଲେ । ରକ୍ତବାହୁଙ୍କ ପରିଚୟ ନେଇ ବିଭିନ୍ନ ଐତିହାସିକ ଭିନ୍ନ ଭିନ୍ନ ମତ ପ୍ରଦାନ କରିଛନ୍ତି । ଡଃ କୃଷ୍ଣଚନ୍ଦ୍ର ପାଣିଗ୍ରାହୀ ରକ୍ତବାହୁଙ୍କୁ ରାଷ୍ଟ୍ରକୂଟ ରାଜା ଗୋବିନ୍ଦ-୩ୟ  ଭାବେ ଚିହ୍ନଟ କରିଛନ୍ତି । ତାଙ୍କ ମତରେ ମାଦଳା ପାଞ୍ଜିରେ ବର୍ଣ୍ଣିତ ଶୋଭନଦେବ ହେଉଛନ୍ତି ଭୌମକର ରାଜା ଶୁଭଙ୍କର ଦେବ-ପ୍ରଥମ । ଐତିହାସିକ ଆର୍ ଡି ବାନାର୍ଜୀଙ୍କ ମତରେ ରକ୍ତବାହୁ କୁଶାଣ ରାଜ୍ୟର ଏକ ଯବନ ସେନାପତି । ଅନ୍ୟ କେତେକ ଐତିହାସିକମାନେ ମତ ଦେଇଛନ୍ତି ଯେ ରକ୍ତବାହୁ ଶ୍ରୀଲଙ୍କାରୁ ସମୁଦ୍ର ପଥରେ ଆସିଥିବା ଏକ ଆକ୍ରମଣକାରୀ, ଯିଏ ସମୁଦ୍ର ପଥରେ ପୁରୀକୁ ଆସିଥିଲେ ଏବଂ ଜଗନ୍ନାଥ ମନ୍ଦିର ଆକ୍ରମଣ କରି ଶ୍ରୀକ୍ଷେତ୍ରରେ ହଇଚଇ ସୃଷ୍ଟି କରିଥିଲେ । ଅନ୍ୟ କେତେକଙ୍କ ମତରେ ରକ୍ତବାହୁ ଏକ କାଳ୍ପନିକ ଚରିତ୍ର ।
ଗଜଲକ୍ଷ୍ମୀ ରାଜବାରି ଓଡ଼ିଶାର ଢେଙ୍କାନାଳ ଜିଲ୍ଲାର ଢେଙ୍କାନାଳ ସହରରେ ଥିବା ଏକ ପୁରାତନ ରାଜବାଟୀ । ଏହା ଢେଙ୍କାନାଳର ସିଂହଦେଓ ରାଜପରିବାରଦ୍ୱାରା ନିର୍ମିତ । ଏହି ପ୍ରାସାଦଟିର ମରାମତି କରାଯାଇ ଏହାକୁ ଏକ ପର୍ଯ୍ୟଟନ ସୌଧ ଭାବେ ବ୍ୟବହାର କରାଯାଉଛି । ଏଠାରେ ଜଣାଶୁଣା ବଙ୍ଗଳା କଥାଚିତ୍ର ରୟାଲ ବେଙ୍ଗଲ ରହସ୍ୟର ସୁଟିଂ ହୋଇଥିଲା । ଅବସ୍ଥିତି ଏହା ଢେଙ୍କାନାଳ ସହରଠୁ ୨ କିମି ଦୂରରେ ପାଣିଓହଳା ପାହାଡ଼ ଉପରେ ଅବସ୍ଥିତ ।
କୈଳାଶ ଚନ୍ଦ୍ର ମେହେର  (ଜନ୍ମ: ୧୯୫୪) ଜଣେ ଶିଳ୍ପୀ  । ସେ ଟସର ନିର୍ମିତ ବସ୍ତ୍ର ଉପରେ ଫେବ୍ରିକ ରଙ୍ଗ ସାହାଯ୍ୟରେ ଚିତ୍ର ଅଙ୍କନ କରିଥାଆନ୍ତି ।
ଡାଇଫେନହାଇଡ୍ରାମିନ  (ଇଂରାଜୀ ଭାଷାରେ ) ଏକ ପ୍ରକାର ଆଣ୍ଟିହିସ୍ଟାମିନ   ଯାହା ଆଲର୍ଜି   ରୋଗର ଚିକିତ୍ସାରେ ବ୍ୟବ‌ହୃତ ହୁଏ  । ନିଦ୍ରାହୀନତା, ଶର୍ଦ୍ଦି ଲକ୍ଷଣର ଉପଶମ, ପାର୍କିନସୋନିଜ୍ମର   କମ୍ପନ, ଓ ଅଇ   ଇତ୍ୟଦି ଲକ୍ଷଣମାନଙ୍କ ଚିକିତ୍ସା ନିମନ୍ତେ ମଧ୍ୟ ଦିଆଯାଏ । ଏହା ପାଟିରେ ଦିଆଯାଏ, ପେଶୀରେ   ଓ ଶିରାଭ୍ୟନ୍ତରରେ   ମଧ୍ୟ ଇଞ୍ଜେକସନ ଆକାରରେ ଦିଆଯାଏ । ଔଷଧ ଦେବାର ୨ ଘଣ୍ଟା ପରେ ଏହାର ସର୍ବାଧିକ ପ୍ରଭାବ ଅନୁଭୁତ ହୁଏ ଓ ପ୍ରାୟ ୭ ଘଣ୍ଟା ପର୍ଯ୍ୟନ୍ତ ରହେ । ସାଧାରଣ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ନିଦ୍ରାଳୁତା, ପାକସ୍ଥଳୀ ଗୋଳମାଳ ଓ ଶରୀର ସମନ୍ୱୟ   ଅଭାବ ଦେଖାଯାଏ । ଶିଶୁମାନଙ୍କୁ ଏହା ଦିଆଯାଏ ନାହିଁ । ଗର୍ଭାବସ୍ଥାରେ ଦେଲେ ଏହାର କୌଣସି ସ୍ପଷ୍ଟ ସଙ୍କଟ ଦେଖାଯାଇନାହିଁ, କିନ୍ତୁ ସ୍ତନ୍ୟପାନ ସମୟରେ ଦିଆଯାଏନାହିଁ । ଏହା ଏକ ପ୍ରଥମ ପିଢ଼ୀର ଏଚ୧ ଆଣ୍ଟିହିସ୍ଟାମିନ  ( 1- ) ଓ ହିସ୍ଟାମିନର   ପ୍ରଭାବକୁ ଅବରୋଧ କରି କାମ କରେ  । ଜର୍ଜ ରିଭେସଙ୍କଦ୍ୱାରା   ଏହା ପ୍ରସ୍ତୁତ କରାଯାଇଥିଲା ଓ ସନ ୧୯୪୬ରେ ବ୍ୟବସାୟିକ ଭିତ୍ତିରେ ବ୍ୟବ‌ହାର କରାଯାଇଥିଲା । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୪ରେ ଏହାର ହୋଲସେଲ ମୂଲ୍ୟ ଏକ ଡୋଜ ପିଛା ୦.୦୧ ଆମେରିକୀୟ ଡଲାର ଥଲା । ଯୁକ୍ତରାଷ୍ଟ୍ର ଆମେରିକାରେ ଏକ ମାସର ଏହି ଔଷଧ ଖର୍ଚ୍ଚ ପ୍ରାୟ ୨୫ ଡଲାର । ଏହାର ଏନେକ ନାମ ମଧ୍ୟରୁ ଏକ ବେନାଡ୍ରିଲ ନାମରେ ଏହା ବିକ୍ରୟ ହୁଏ ।
ବିଭୁଦତ୍ତ ମିଶ୍ର  (୧୯୩୬-୨୦୦୩),  (କୁଦିଆରୀ, ଜଟଣୀ, ଖୋର୍ଦ୍ଧା) ଜଣେ ରୋମାଣ୍ଟିକ କବି ଭାବରେ ପାଠକର ଅନେକ ଶ୍ରଦ୍ଧାର ପାତ୍ର  । ସେ ପ୍ରେମ-ପ୍ରଣୟକୁ ନେଇ ଏପରି କବିତା ଲେଖିପାରନ୍ତି ଯାହା ତାଙ୍କୁ  "ଧୂପ" ର କବି ମାୟଧର ମାନସିଂହଙ୍କ ଯଥାଥ` ଉତ୍ତରସାଧକର ଗୌରବ ଦେଇଛି ।  "ଉବ`ଶୀର ଚିଠି" ,  "ଶହେଟି ସନେଟ୍" ,  "ସ୍ମୃତି ବିସ୍ମୃତି" ,  "ହେ ସାରଥି ରଥ ରଖ"  ପ୍ରଭୃତି ଉଲ୍ଲେଖନୀୟ । ସନେଟ୍ ରଚାନାରେ ସେ ସମସାମୟିକ କବିମାନଙ୍କ ମଧ୍ୟରେ ଅଗ୍ରଗଣ୍ୟ । ତାଙ୍କ କବିତାରେ ନାରୀର ପ୍ରେମ-ବିରହ ନେଇ ଆବେଗ-ଉଛ୍ଛ୍ୱାସ ବେଶ୍ ହୃଦ୍ୟ । ଓଡ଼ିଆ କବିତାରେ ଜଣେ ରୋମାଣ୍ଟିକ କବି ଭାବରେ ତାଙ୍କ ଆବେଗଧମି`ତାର ସ୍ୱର ତାଙ୍କ ସ୍ୱାତନ୍ତ୍ର୍ୟ ପ୍ରତିଷ୍ଠା ହୋଇଛି ସହାୟକ । ସେ ଜଟଣୀ ନିକଟବତ୍ତୀ କୁଦିଆରୀ ଗାଁରେ ଜନ୍ମ୍ ଗ୍ରହଣ କରିଥିଲେ । ସେ ବୃତ୍ତିରେ ଅଧ୍ୟାପକ ଥିଲେ ।